
SEXUL  PUŞCĂRII! 

De  Diacon  GRIGORIE  T.  MARCU 

Profesor  l*  Academia  teologică  „Andrei  ană* 

Pentru  obştea  celor  cari  i-au  sărbătorit  Duminecă  17 
ianuarie  a.  c.  cele  şase  decenii  puse  în  slujba  idealului  de 
închegare  şi  înălţare  a  neamului  ce  ni  l-a  dat,  Sextil  Puşcariu 
a  fost  rând  pe  rând  bărbatul  care  până  nu  împlinise  treizeci 
de  ani  a  fost  chemat  la  masa  verde  a  „nemuritorilor"  dela 
Academia  Română,  filologul  de-o  uimitoare  preciziune  ştiin¬ 
ţifică,  executorul  testamentului  marelui  Haşdeu,  ctitorul  faptic 
al  Universităţii  Ardealului  unit  cu  trunchiul  din  care  l-au 
despicat  străinii,  savantul  pe-a  cărui  făptură  şi  seriozitate 
profesională  se  opresc  cu  respect  învăţaţii  Occidentului  pre¬ 
tenţios,  omul  de  litere  din  coloanele  de  graţioasă  cultură 
românească  ale  „Luceafărului",  dascălul  răsfăţat  de  generaţii 
întregi  de  învăţăcei  care-1  admiră,  animatorul  bucovinenilor 
întorşi  de  1918  cu  fata  spre  Bucureşti  şi  unul  din  cei  mai 
buni  şi  mai  curaţi  cu  inima  fii  ai  Bisericii  noastre  drept- 
credincioase. 

Pentru  aceasta  din  urmă,  pentru  toţi  cei  cari  o  slujesc 
Şi  îi  prefuesc  chemarea  şi  povaţa,  Sextil  Puşcariu  e  capul 
de  coloană  al  trupei  diamantine  de  intelectuali  cu  simţire 
ortodoxă  şi  cu  prestigiu  înalt  cari  s’au  înrolat  la  5  Martie 
1933  sub  praporul  ei  isbăvitor.  Dacă  ni  s’ar  permite  o 
comparaţie,  am  spune  că  Sextil  Puşcariu,  în  rândurile  inte¬ 
lectualilor  activi  pentru  ideea  ortodoxă  ocupă  acelaş  loc  pe 
care-1  cinsteşte  în  trupa  mecenatilor  actuali  —  adică  între 
intelectualii  bogaţi  în  faptă  ortodoxă  —  doctorul  trupurilor 
suferinde  din  albul  spital  dela  Reghin  şi  ctitorul  atâtor  opere 
de  binefacere  care-i  Dr.  Eugen  Nicoară. 

Din  clipa  în  care  entuziasmul  fără  pereche  al  ierarhilor 
Bisericii  noastre,  unit  cu  însufleţirea  iniilor  de  intelectuali 
de  pe  întreg  pământul  Ardealului,  l-au  chemat  la  cârma 
Frăţiei  Ortodoxe  Române,  Sexiîl  Puşcariu  a  păşit  înir’o  nouă 
ipostază  a  vieţii  sale.  Strădalnic  în  cele  ale  ştiinţei  lumii 
acesteia,  Domnia  Sa  nu  cunoaşte  şovăiala  când  ridică  glas 
m  probleme  de  ordin  religios.  Cuvântările  Domniei  Sale 
rostite  la  congresele  generale  ale  F.O.R.-ului,  conţin  adevă¬ 
ruri  definitive.  Nu-i  un  om  care  pozează  în  demnitatea  la 
care  l-a  chemat  intelectualitatea  ortodoxă.  Domnia  Sa  a 
făcut  din  scaunul  de  înaintestătător  al  F.O.R.-ului  un  labo¬ 
rator  pentru  slava  celor  mai  presus  de  fire.  Toată  atitudinea 
Domniei  Sale  e  aceea  a  unui  bun  român  întregit  de-un 
fierbinte  ortodox.  Sexiil  Puşcariu,  în  faţa  sf.  potir  din  pu¬ 
terea  dătătoare  de  viată  a  căruia  se  împărtăşeşte  ades,  e 
icoana  celei  mai  perfecte  armonii  ce  domneşte  din  veac 
între  credinfă  şi  jfiinţă.  Sexiil  Puşcariu,  în  faţa  sf.  altar,  e 
nu  numai  o  pildă  măreaţă  de  cinsiea  cu  care  suntem  înda¬ 
toraţi  fafă  de  Cel  care  ne  dă  tot  darul  desăvârşit,  ci  şi  o 
mustrare  elocventă  ce  nimereşte  pe  toţi  cei  cu  o  cultură 
de  jumătate,  dobândită  pe  apucate,  cari  confundă  fericirea 
ultimă,  absolută,  cu  propriul  lor  pântece. 

Ajuns  pe  culmea  impunătoare  a  celor  şaizeci  de  ar  i, 
Sextil  Puşcariu  nu  se  astâmpăra,  nu  caută  înapoi,  deşi  so¬ 
lemnitatea  momentului  îi  acordă  acest  drept.  Şi  bine  face. 
Domnia  Sa  ştie  prea  bine  ce-ar  vedea  de  pe  coama  celor  şase 
decenii :  un  trecut  curat  şi  rodnic  prăbuşii  la  picioarele  sale. 

în  zilele  în  cari  obştea  românească  se  pregătea  să-i 
aducă  omagiul  ei  entuziast  şi  sincer,  Domnia  Sa  se  angaja 
ia  uriaşa  faptă  a  monumentalului  Atlas  Lingu'stic  Român . 
Faptă  în  care  nouă  ne  place  să  vedem  cum  înţelege  ilustrul 
sărbătorit  să-şi  răscumpere  urările  sub  a  căror  povară  de 
albe  petale  II  îngroapă  un  popor  întreg.  Şi  încă  ceva  :  un 
semn,  de  bun  augur,  că  cele  şase  decenii  de  viaţa  îl  găsesc 
în  deplină  vigoare,  în  plină  febră  creatoare.  Atâta  vream  să 
ştim.  Şi  atunci,  când  chiar  Domnia  Sa  ne  spune  că  bogat 
e  lucrul  pe  care-1  mai  are  de  săvârşit  pentru  Înălţarea  ştiinţei 
şi  credinţei  româneşti,  ce  i*am  mai  putea  ura  noi  altceva 
decât  să-şi  împlinească  „curgerea"  —  aşa  cum  gândeşte! 

OPINII 

ASUPRA  PROIECTULUI  DE  MODIFICARE  A  LEGII 
ŞI  STATUTULUI  PENTRU  ORGANIZAREA  BISERICII 
ORTODOXE  ROMÂNE 

De  Dr.  NICOLAE  POPOViCI 

Profesor  Ia  Academia  teologică  din  Arad  t  Sfârşii) 


UrmGf3ză  ari.  128  nou  (144  vechiu)  despre  airibufiuniie 
secţiilor  Consiliului  eparhial  şi  deci  titlul  greşit  dela  acest 
articol:  „Adunarea  eparhială"  să  se  suprime.  La  acest  articol 
C.  C.  B.  propune  pentru  toate  secţiile  o  singură  modificare, 
adăugând  sub  litera  /  că  Consiliul  eparhial,  „delimitează 
parohiile  şi  protopopiatele".  Subsemnatul  a  opinat  mai  înainte 
ca  delimitarea  protopopiatelor  să  rămână  în  afribujia  Adu¬ 
nării  eparhiale,  deci  Ia  secţiile  unite  să  ireacă  numai  deli¬ 
mitarea  parohiilor. 

Subsemnatul  însă  mai  propune  la  acest  articol  urmă¬ 
toarele:  la  atribuţiile  secţiei  administrative  bisericeşti  două 
puncte  ncui:  m  „acordă  burse  pentru  studenţii  dela  şcoalele 
teologice"  şi  n  „în  cazuri  de  abateri  grave  dela  canoane, 
legi  şi  regulamente  bisericeşti,  după  o  cercetare  cuvenita, 
poate  exclude  pe  membrii  contravenienţi  ai  corporaţiunilor 
elective  bisericeşti  temporal  sau  pentru  totdeauna  din  şedin¬ 
ţele  respectivelor  corporatiuni". 

La  secţia  culturală  propun  trei  litere  noui:  /  „a  orga¬ 
niza  şi  supraveghea  propaganda  religioasă,  culturală,  misio¬ 
nară  şi  caritativă  din  eparhie",  g  „a  îndruma  şi  suprave¬ 
ghea  înfiinţarea  şi  activitatea  asociaţiilor  religioase,  culturale, 
misionare  şi  caritative  din  parohii",  şi  h  „a  îndruma  şi  su¬ 
praveghea  activitatea  predicatorială  şi  misionară  a  clerului 
din  parohii". 


Pentru  toate  secţiile  propun  o  literă  nouă :  n,  anume : 
„a  supraveghea  funcţionarea  Adunărilor  parohiale  şi  proto- 
popeşîi  şi  în  cazuri  de  abateri  grave  dela  normele  legale 

dreptul  lor  de  funcţionare  pentru  un  timp  anumit  sau  pentru 
întreg  periodul  de  alegere". 

Art.  129 — 133  noui  (145 — 449  vechi)  rămân  nemodificafi. 

Ari.  134 — 136  noui  (150 — 152  vechi)  vorbesc  despre 
Consistorul  spiritual  eparhial.  La  art.  135  nou  (151  vechiu) 
C.  C.  B.  propune  ca  membrii  să  se  numească  de  episcop 
la  recomandarea  Consiliului  eparhial,  care  modificare  să 
se  primească.  La  art.  136  numirea:  „Consistorul  Mitropo¬ 
litan"  să  se  schimbe  cu  „Tribunalul  spiritual  mitropolitan". 
Aceasta  însă  numai  dacă  se  primeşte  propunerea  Părintelui 
Şesan  ca  Sinodul  Episcopesc  Mitropolitan  să  funcţioneze 
ca  a  doua  instanţă  de  apel. 

Urmează  art.  137 — 142  noui  (153 — 158  vechi)  despre 
mitropolii.  C.  C.  B.  suprimă  art.  156  vechiu,  prin  care  mi- 
Iropolifil  puteau  să  convoace  pe  episcopii  şi  arhiereii  mi¬ 
tropoliei  sale  la  consfătuiri  asupra  chestiunilor  ce  privesc 
Biserica  din  acea  mitropolie  şi  cari  nu  intră  în  ati  ibuţiunile 
Sf.  Sinod.  C.  C.  B.  în  expunerea  de  motive  spune  că  su¬ 
primarea  aceasta  s’a  făcut  „deoarece  sinoadele  mitropoli¬ 
tane  nu  se  mai  ţin  azi,  iar  mitropoliile. . .  nu  au  organe  re¬ 
prezentative  sau  executive,  deci  nu  pot  funcţiona  aparte. 
De  altfel  au  fost  prevăzute  numai  ca  instîtuţiuni  canonice 
şi  istorice  (art.  8  din  lege).  S’ar  putea  admite  Sinoadele 
numai  la  Mitropoliile  istorice:  Moldova,  Ardeal,  lingro- 
Vlahia".  Evident  că  această  motivare  nu  este  suficientă 
pentru  suprimarea  Sinoadelor  sau  consfătuirilor  episcopilor 
prevăzute  în  acest  articol.  După  părerea  expusă  de  sub¬ 
semnatul  la  modificările  legii,  organismul  mitropolitan  ar 
trebui  desvoltat,  iar  nu  suprimat  cu  totul.  începutul  s’a  făcut 
prin  aceste  Sinoade  mitropolitane,  cari  ar  funcţiona  şi  ca 
instanţe  de  apel  pentru  clerici.  Apoi  nu  este  exactă  pentru 
toate  Mitropoliile  afirmaţia  că  la  Mitropolii  nu  funcţionează 
organe  reprezentative  şi  executive,  deoarece  în  Mitropolia 
Ardealului  aceste  organe  sunt  în  fiinţă  şi  funcţionează  până 
în  prezent  şi  anume  atât  Congresul  cât  şi  Consiliul  mitro¬ 
politan.  Dar  şi  C.  C.  B.  admite  ca  trei  mitropolii  să  aibe 
Sinoade.  Prin  urmare  să  se  menţină  în  întregime  vechiul 
art.  156.  Dacă  se  va  primi  propunerea  Părintelui  Şesan  ca 
Sinoadele  mitropolitane  să  funcţioneze  şi  ca  instanţe  de  apel, 
atunci  se  va  modifica  în  acest  sens  şi  art.  158.  La  caz  că 

nu  s’ar  primi,  atunci  membrii  Consistoruiui  spiritual  mitro¬ 
politan  să  se  numească  de  Mitropolit,  dar  la  recomandarea 
episcopilor,  având  fiecare  eparhie  câte  un  delegat. 

Toate  celelalte  articole  să  se  primească  cu  modificările 
C.  C.  B.,  dar  art.  160  nou  să  se  redacteze  astfel :  „Parohul, 
protopopul,  episcopul  sau  delegatul  său  şi  stareţul  repre¬ 
zintă  în  faţa  tuturor  instanţelor  judecătoreşti,  precum  şi  a 
autorităţilor  administrative  publice,  şi  a  celor  particulare, 
parohiile,  protopopiatele,  eparhiile  şi  mănăstirile". 


ÎNCHEIERE 

Ajungând  la  sfârşitul  expunerilor  noastre  constatăm  ca 
recapitulare  că  am  putut  fi  de  acord  numai  cu  unele  dintre 
propunerile  de  modificare  făcute  de  Consiliul  Central  Bise¬ 
ricesc  şi  de  Păr.  Prof.  V.  Şesan.  Pe  cele  mai  multe  şi  în 
special  pe  cele,  despre  cari  credem  că  aduc  atingere  prin¬ 
cipiilor  ce  stau  la  baza  legiurii  noastre,  am  fost  nevoiţi  să 
nu  Ie  admitem.  Am  făcut  acest  lucru  nu  aintr’un  spirit  re¬ 
fractar  dar  faţă  de  orice  ameliorare  şi  perfecţionare  a  le¬ 
giuirii  de  organizaţie  a  Bisericii  noastre,  care  întocmai  ca 
orice  operă  omenească  şi  ca  orice  legiuire  nu  poate  fi  con¬ 
siderată  ca  absolut  perfectă  şi  intangibilă.  Numai  dogmele 
de  credinţă  şi  principiile  morale  sunt  eterne,  pe  când  cele¬ 
lalte  norme,  chiar  şi  canoanele,  sunt  pasibile  de  rectificări 
şi  întregiri  în  conformitate  cu  schimbarea  împrejurărilor 
vieţii  bisericeşti.  Deci  şi  legiuirea  noastră  bisericească  actuală 
este  perfectibilă.  Am  şi  recunoscut  acest  lucru  prin  admi¬ 
terea  unora  dintre  modificările  propuse  şi  chiar  prin  propu¬ 
nerea  unor  modificări  din  partea  noastră. 

Când  ne-am  spus  părerea  asupra  modificărilor  şi  când 
am  triat  modificările  propuse,  am  fost  călăuziţi  de  judecata, 
că  abia  după  10  ani  de  aplicare  a  legii  noastre  nu  ne  putem 
abate  dela  principiile  de  bază  ale  ei :  1.  canonicitatea  orto¬ 
doxă  întemeiată  pe  învăţăturile  Mântuitorului  nostru  Isus 
Hristos,  pe  Sf.  Tradiţie  şi  pe  evoluţia  aproape  bimilenară  a 
organismului  bisericesc,  2.  adoptarea  în  legiuirea  noastră  a 
constituţionalismului,  acest  produs  al  timpului,  câştigat  prin 
mari  frământări  istorice  ale  omenirei  şi  care  constituţionalism 

a  fost  adoptat  la  principiile  de  bază  ale  organizaţiei  noastre 
bisericeşti.  Această  adoptare  şi  adaptare  a  constituţionalis¬ 
mului  la  viaţa  bisericească  nu  este  o  democratizare  exage¬ 
rată,  laici  zărită,  şi  un  modernism  deşert,  care  ar  trece  din¬ 
colo  de  fundamentele  neschimbabile  ale  Bisericii,  cum  spune 
Păr.  Şesan  în  studiul  său  din  „Candela"  (pag.  184)  şi  cum 
au  spus-o  şi  alţii  de  atâtea  ori,  de  când  a  intrat  în  vigoare 
legiuirea  actuală. 

Participarea  mirenilor  la  viaţa  constituţională  bisericească 
nu  este  o  laicizare  a  ei,  căci  atunci  tot  aşa  s’ar  putea  spune 
că  Biserica  este  laicizată  şi  în  urma  împrejurării  că  mirenii 
formează  obştea  cea  mare  a  totalităţii  membrilor  ei.  Despre 
o  laicizare  a  Bisericii  s’ar  putea  vorbi  numai  atunci,  când 
ar  pătrunde  în  viaţa  bisericească  o  mentalitate  şi  un  spirit 
străin  de  idealul  creştin  şi  de  principiile  fundamentale  reli¬ 
gioase  morale  ale  Bisericii.  De  această  mentalitate  laicizantă, 
străină  de  caracterul  spiritual  al  Bisericii,  trebue  să  ferim- 
pe  toţi  membrii  Bisericii,  nu  numai  pe  mireni,  ci  şi  pe  cle¬ 
rici,  cari  şi  ei  se  pot  laiciza  în  mentalitatea  lor.  Iar  pe  mi¬ 
reni  îi  vom  putea  feri  mult  mai  uşor  dacă  le  vom  oferi  cât 
mai  multe  prilejuri  de  a  acţiona  în  cadrele  şi  în  interesul 
instituţiunilor  bisericeşti,  decât  atunci,  când  îi  vom  trata 
numai  ca  pe  o  masă  neglijabilă  şi  pasivă,  pusă  la  dispo¬ 
ziţia  autocrata  a  clerului  şi  dacă  nu-i  considerăm  capabili 
de  a  colabora  cu  clericii  în  interesul  superior  al  Bisericii. 

Aşa  dar  introducerea  mirenilor  în  cadrele  vieţii  con¬ 
stituţionale  bisericeşti  în  scopul  colaborării  lor  armonioase 
cu  clerul  nu  este  o  laicizare  a  Bisericii,  ci  o  necesitate 
adânc  simţită  a  vieţii  noastre  religioase.  Această  necesitate 
a  fost  recunoscută  şi  realizată  întâiu  de  nemuritorul  Mitro¬ 
polit  Andrei  Şaguna.  Corporaţiunile  bisericeşti  constituite  pe 
aceste  baze  cu  participarea  clerului  şi  mirenilor  au  adus  în 
Ardeal  în  timp  de  70  ani  roade  nepreţuit  de  bogate  pentru 
viaţa  bisericească  şi  naţională.  Dar  principiile  de  bază  şa- 
gunîene,  principiul  ierarhic  armonizat  cu  constituţionalismul, 
colaborarea  clerului  şi  mirenilor,  precum  şi  principiul  repre¬ 
zentativ  electiv,  au  fost  îmbrăţişate  cu  căldură  şi  de  obştea 
credincioşilor  din  celelalte  părţi  ale  ţării,  începând  să  pro¬ 
ducă  aceleaşi  roade  binecuvântate  ca  şi  în  Ardeal,  recu¬ 
noscute,  dacă  şi  nu  unanim,  dar  totuşi  de  foarte  mulţi  fac- 

teri  cu  cădere.  Abandonarea  sau  restrângerea  acestor  prin¬ 
cipii,  chiar  după  un  timp  scurt  de  10  ani  dela  Introducerea 
lor  în  viată  dă  dovadă  cel  pu|in  de  nerăbdare  puţin  justifi¬ 
cată,  caracteristică  spiritului  de  nestabilitate,  care  este  în 
contradicţie  cu  fiinţa  infimă  a  poporului  nostru,  dar  care  a 
început  să  dea  năvală  în  vremea  de  după  răsboiul  mondial 
şi  asupra  noastră,  cum  a  arătat  în  mod  magistral  I.  P.  S. 
Sa  Păr.  Mitropolii  Dr.  Nicolae  Bălan  în  cuvântarea  de  des¬ 
chidere  a  Adunării  eparhiale  din  Sibiu  ţinută  la  17  Maiu 
a.  c.  Sub  acest  unghiu  de  vedere  am  privit  încercările  de 
modificare  ale  legii  din  1925. 

Avem  cea  mai  adâncă  convingere,  că  păstrând  teme- 
liile  puse  la  baza  legiuirii  noastre  actuale,  Sf.  noastră  Bi¬ 
serică  ortodoxă  română  se  va  înălţa  la  culmi  nebănuite 
spre  mărirea  lui  Dumnezeu  şi  spre  mântuirea  şi  sfinţirea 
poporului  nostru  creştin  ortodox  şi  românesc. 

MĂNĂSTIREA  CUTLUMUŞ  DIN  SF. 
MUNTE  ATHOS  CTITORIE  ROMÂNEASCĂ 

De  TEODOR  BODOGAE 

Profesor  de  liceu,  Sighişoara  (SfSrs  'S 

în  1394,  la  compunerea  tipiconuiui  al  IlMea  semnează 
reprezentanţii  a  25  de  mănăstiri,  sigur  cele  mai  mari,  căci 
între  timp,  prin  invaziile  catalane  (1307 — 9),  pirale  şi  chiar 
cruciate  (se  cunosc  animozităţile  dintre  mănăstirea  Anial- 
finezilor  din  Athos  şi  dintre  eghioriţi,  pe  care  Ia  un  mo¬ 
ment  dat  aceştia  din  urmă  o  distrug  lăsându-i  doar  un  turn 
ce  mai  vorbeşte  şi  azi  călătorilor  prin  Athos  de  existenta 
de  odinioară  a  călugărilor  catolici  aci),1  multe  s’au  distrus. 
Ori  între  aceste  25,  dintre  cari  13  s’au  păstrat  până  azi, 
mănăstirea  noastră  apare  nu  sub  numele  ei,  ci  ca  mănă¬ 
stirea  iui  Hariton,  în  care  noi  vedem  mănăstirea  Cutlumuş 
de  mai  târziu  şi  iată  de  ce. 

Hariton  era  protos  sau  prcisîamen  al  Athosului.  Nu  se 
ştie  la  ce  mănăstire  fusese  înainte,  probabil  va  fi  fost  la 
schitul  Filadelful,  din  care  apoi  va  face  mănăstire  nouă. 
Nu  ştim  prin  ce  împrejurări,  dar  în  orice  caz  amestec  va 
fi  avut  şi  alt  fost  protos  al  Sf.  Munte,  sigur  cunoscut  lui 
Hariton,  Nicodim  —  cel  cere  a  ridicat  la  noi  primele  mă¬ 
năstiri  şi  ne-a  adus  din  Athos  şi  duhul  vieţii  monahale  şi, 
pare-se,  şi  stilul  de  clădire  2  — dar  în  1372  îl  vedem  la  noi 
în  Ţara  Românească  mitropolit  pe  Hariton.  Se  cunoaşte 
actul  prin  care  esle  numit  în  August  1372  3  cu  titlul  (pe 

1  Vezi  E.  Stamatiadis :  Ot  xataÂâvot  £y  rŢj  ’AvatoA?,,  Alena  1869 

2  N.  lorgo:  Ist.  bis.  rom.  ed,  II,  Buc.  1928,  p.  51 — 55.  Vezi  şl  Gh.  Bei*: 
Notiţe  despre  arhiieclura  Sf.  Munte  in  Bul.  Corn.  M.  Ist.  Buc.  1951,  p.  50  şi  imn. 

3  Vezi  St.  Nicotaescu :  Domnia  iui  Alex.  V.  Aîdea  (extras  din  Rev.  pt.  fet, 
arheo),  şi  filo).  XVI  p.  12 — 17,  Buc.  1922 citind  greşii  indicţia;  acelaş:  Păstorirea 
miir.  primat  al  Ungrovlahlei  Hariton  1373—81  (.Arhivele  Olteniei*  XI,  59— 6i>  , 
Gr.  Nandriş :  Un  document  privitor  la  Împărţirea  mitropoliei  Ţârii  Rom.  (in  .în¬ 
chinare  lut  N.  lorga*  CIu],  1931)  p.  292-5;  A.  Sacerdojeanu :  op.  c.  şi  acela -j 

care-1  aveau  atunci  mitropoliţii  Ţării  Româneşti)  de  al 
Amasiei.  Ca  mitropolit  — dar  curios —  păstrându-şi  în  acelaş 
timp  şi  titlul  de  protos  al  Âthosului  —  fără  r.ptbr^  (fost)  ce 
s’ar  obicinui  în  astfel  de  cazuri  —  îl  întâlnim  luând  parte 
la  câteva  sinoade  în  Constantinopo!  ce  hotărau  curmarea 
unor  neînţelegeri  1a  Athos  \  sau  alte  diferende  între  epi¬ 
scopii  de  Bereia  şi  Salonic  etc. 8  De  ce-şi  păstrează  Ha- 
riton  şi  titlul  de  protos  al  Âthosului  şi  semnează  consecutiv 
astfel?  Poate  pentrucă  Hariton  era  un  om  de  cultură  şi 
formaţie  greacă  şi  nu-i  va  fi  convenit  prea  mult  mediul  de 
crescândă  influenţă  slavonă  din  Ţara  Românească,  dar 
îndeosebi  pentrucă  el  voia  să-şi  veşnicească  numele  de  clă¬ 
direa  unei  mănăstiri  în  Athos  cum  văzuse  el  că  este  Hi- 
landarul,  pe  care  ţarii  sârbi  îl  ridicaseră  ca  prosperitate  în 
fruntea  mănăstirilor  aihonite. 3  EI  văzuse  dărnicia  cu  cari 
sprijinea  Vlaicu  Vodă,  Domnitorul  de-atunci  al  Ţării  Ro¬ 
mâneşti  activitatea  de  renaştere  monastică  a  lui  Nicodim  şi 
atunci  apelă  la  Voevodul  nostru  să-l  ajute  în  planurile  lui. 
încă  nu  avem  publicate  cele  3  testamente  din  1369,  1370 
şi  1378  păstrate  dela  el  în  mănăstirea  Cutlumuş,  pe  care 
însă  Ie-a  fotografiat  G.  Millet  şi  Ie  va  publica  în  curând  P» 
Lemerle  cum  am  pomenit. 4  In  aceste  3  acte  Hariton  po¬ 
meneşte,  ne  spune  Lemerle,  de  străduinţele  ce  le-a  pus  ca 
s’edune  bani  să  clădească  o  mănăstire.  Şi  pentrucă  în 
acest  timp  Constantinopolul  era  în  agonie  (deja  în  1326 
Turcii  îşi  aveau  o  capitală  în  faţa  Bizanţului,  Ia  Brusa,  iar 
în  1362  îşi  aveau  alta  şi  în  Âdrianopol,  strângând  astfel 
Bizanţul  ca  în  cleşte  şi  numai  poziţia  Iui  minunată  l-a  mai 
menţinut  până  în  1453). 5  Hariton,  neavând  dela  cine  să 

Ceva  despre  Mftr.  Hariton  al  Ungrovlahiei  1372—138(1  (,Bis.  ort.*  936  p.  52 — 61)- 
care  şi  fixează  prin  d.  D.  Russo,  indicfia  X — 1372. 

1  Byzanfina  Hronica  (Byznnlinskij  Vremennlk)  Petersburg  1905  apendice  IV. 
L.  Petit  et  W.  Regel:  Âctes  de  Zografon  p.  106 — 112;  două  acte  din  1378  Iulie 
ind.  I.  si  1379  Sept.  ind.  II. 

3  Miklosich-Miiller:  Acta  Patriarhatus  Cpol.  Vicna  1911,  p.  7,  10, 17,  19,  24; 
Hurmuzakl— lorga  :  Documente  XIV,  1.  p.  2 — 8. 

3  Cosma  op.  cit.  59—60,  67—68. 

4  Când  am  trecut  în  vara  Iul  1935  prin  arhiva  acestei  mănăstiri,  călugării. 
Inculţi  până  la  vecinălatea  cu  analfabetismul  si  din  ura  că  România  le-a  secula¬ 
rizat  averile  ce  le  aveau  la  noi,  au  spus  că  se  strică  documentele  daca  le  cer- 
ceiez  cumva  1 

5  Eus.  Popovici :  Isl.  bis.  univ.  ed.  II,  voi.  III  p.  2.  Buc.  1977. 

ceară  ajutor,  a  apeiat  la  voevodul  român.  El  a  inaugurat  o 
tradiţie  ce  se  va  urma  dealungul  veacurilor  când,  nemai 
existând  alt  s!at  creştin  decât  „Ungro-Vlahia"  şi  „Moldavia" 
sau  „Bogdania",  cum  le  numeau  în  plângerile  lor  călugării 
(Rusia  apare  târziu)  şi  „neavând  altundeva  unde  să-şi  plece 
capul  şi  să-şi  întindă  mâna",  cum  vor  zice  în  1568(70) 
către  Ruxandra  lui  Al.  Lăpuşneanu  călugării  dela  mănăstirea 
Caracalu,  voevozii  români  vor  fi  aceia  cari,  prin  daniile 
lor,  vor  susţine  întreg  orientul  ortodox.  1 *  Cu  bani  dela 
Vlaicu — D.  St.  Nicolaescu  zice  că  şi  Nic.  Âlex.  Basarab, 
tatăl  lui  Vlaicu  ar  fi  zidit  şi  ajutat  la  Cutlumuş,  lucru  de 
care  nu  găsim  urme a  —  Hariton  clădeşte  mănăstirea  care-i 
poartă  numele  mult  timp  3 4 * * * 8  şi  care  apare  în  1394  a  17-a 
din  25  în  ordinea  de  protocatedrie.  „Mănăstirea  iui  Ba¬ 
riton"  (cum  se  numea  pe  atunci)  sau  „Cotlomuz"  sa» 
uneori,  desigur  din  greşală  de  traducere,  „Haritonul  Cotlu- 
mului"  cum  îi  spune  în  prima  jum.  a  sec.  16  alt  protos  al 
Athosuiui,  Gavriil,  care  a  scris  viaţa  sf.  Patriarh  Nifon  \ 
devine  „Mănăstire  a  Voevodului"  mai  apoi  „Lavră  a  Ţarii 
Româneşti". *  Toate  acestea  pentrucă  Hariton  iscăleşte  într’un 
act  următoarele  rânduri:  „Şi  iarăş  adeveresc  aceasta  eu 
întru  Domnul  N.  Is.  Hr.  pe  cine  va  alege  Dumnezeu  să 
fie  mitropolit  în  Ţara  Ungro-Vlahiei  sâ  fie  ctitorul  mă¬ 
năstirii  Cutlumuş  (adică  se  numea  astfel  şi  pe  la  1372!) 
şi  să  o  ajute  cu  zel  ca  şi  noi,  iar  mănăstirea  sa  fie  da¬ 
toare  să-l  scrie  în  sf.  Proscomidie  ca  ctitor  şi  sâ-l  cânte 
ca  ctitor .  Cine  însă  va  strica  scrisoarea  mânii  noastre  să*i 


1  Arh'ni.  Calinlc  Delicanis  :  llaţpiatp^txi  sfT p«9«  (Documente  patriarhale) 
■voi.  tîl,  Cpol  1905  p.  276  (145).  Vezi  N.  Iorga:  Byzance  apres  Byzance  p.  141 — 19# 
laudele  ce  aduce  voevozilor  români  întreg  orientul  orîodox.  Vezi  şi  Kurnn, — Iorga 
XIII,  170  şi  urm.,  etc. 

*  St,  Nicolaescu :  Mănăstirea  Cutlumuş  din  Sf.  Munte,  in  .Universul"  din 
12.  II,  şi  23.  IV,  1915, 

3  Deci  e  îtpfijto;  xnjtcop  nu  Seurspo;  xrfjttop  cum  zicea  Ion  Comnen, 
doclorul  lui  Brâncoveanu  în  1700,  vezi  B.  Montfaucon:  Paleographia  graeca. 
Paris  1708  p.  483. 

4  Viata  şi  traiul  Sfinţiei  Sale  Păr.  nostru  Nifon,  patriarhul  Ţarigradului .  . . 

scrisă  de  chir  Gavriil  Protul,  adică  mai  marele  Sfetagorei,  publ.  după  un  msc. 

din  1682  dela  Bistriţa  de  Milr.  losif  Naniescu  şi  C.  Erbiceanu.  Buc.  ItsSS.  Vezi 

şi  edi|ia  B.  P.  Haşdeu  in  .Arhiva  istorică*  I,  2,  p.  135  şi  urm. 

8  Sacerdoteanu:  Ceva  despre  Hariion...  p.  56;  St.  Nicolaescu  :  Păstorirea,. 
>,  5.  GavriH  Protul  ed.  Erbiceanu  p.  11, 

fie  răsbunător  sf.  Schimbare  la  faţă  a  Domnului  nostru 
Jsus  Hristos;  cine  însă  va  împlini  aceasta  pe  acela  să-l 
întărească  Dumnezeu  aici  şi  în  veacul  viitor,  Amin! 

+  Smeritul  Mitropolit  al  Ungrovlahiei 
Hariton"  1 

Aceste  cuvinte  de  sfârşit  ale  actului  de  numire  a  lui 
Bariton  la  tronul  Ungrovlahiei  se  lămuresc  prin  contextul 
care  ne  spune  că  „Hariton  a  fost  ales  de  Dumnezeu, 
aşezare  şi  lăcaş  de  închinare  să  întemeieze  pe  Sf.  Munte 
Âthos ,  iar  Domnul  Ţării  Româneşti  a  fost  rugat  să-i  fie 
ctitor 2  Dacă  ar  fi  fost  vorba  de  o  ctitorie  a  lui  Comnen 
s'ar  spune,  aşa  că  rămâne  stabilit  că  mănăstirea  Cutlumuş 
e  ctitorie  românească.  Despre  Hariton  ne  mai  aminteşte, 
ultima  dată  un  document  din  1380, 3  putând  conclude  că 
deja  în  acel  an  încetează  de  a  mai  fi  mitropolit,  urmându-i 
Antim.  Despre  păstoria  lui,  actul  citat  mai  sus  zice:  „în 
acea  ţară  a  Ungrovlahiei  îl  au  în  laudă  şi  cinste,  nu  numai 
mulţimea  ce  se  ailă  acolo,  ci  şi  Domnul  şi  boerii  acelei 
ţări".  Se  vede  că-şi  câştigase  simpatiile  tuturora,  mai  ales 
a  celor  de  sus,  când  ne  gândim  că  după  Vlaicu,  dacă  nu 
fiul  lui.  Radu'  dar  Mircea  cel  Bătrân  şi  dupăce  regulat 
apar  voevozii  munteni  ca  susţinători  ai  Cutlumuşului. 

De  altfel  Hariton  primise  în  afară  de  bani  şi  moşii  şi 
odoare  cu  ocazia  unei  atari  mănăstiri  „dela  duhovnicescul 
său  fiu,  Marele  Voevod  a  toata  Ungrovlahia  şi  ctitor  al  mă¬ 
năstirii",  cum  observă  D.  St.  Nicolaescu,  care  văzuse  la  Athos 
în  1913  pergamentul  ce  afirma  acestea.4 

In  1398  boerul  („jupan"  cum  îşi  spune)  Aldea,  voe- 
vodul  Alex.  Aldea  de  mai  târziu,  „răcnind  împăraţilor  şi 

'  Textul  slavon  şi  Irad.  rom.  Ia  Gr.  Nandriş  studiul  citat.  Iscălitura  e  in 
ffeceşte. 

*  Vezf  şl  A.  Sacerdoţeanu:  Ctitorii  mănăstirii  Cutlumuş.  p,  259  nota  2. 

3  Miklosich — Mîilter:  acta  patr.  II  19,  Hurm-Iorga  XiV.  1,  p.  19;  Golu- 
6‘nski :  Privire  scurtă  asupra  bis.  ort.  rom.,  Irad.  L  Caracicoveanu,  Iaşi  1869  p. 
-1 ;  C.  Marinescu:  Infiinjarea  mllropoljei  In  Ţara  românească  şi  Moldova  (An. 
Acad.  rom.,  sect.  ist.,  seria  III,  tom.  II,  mero.  6)  Buc.  924,  p.  7.  In  mssul  129 
■Ain  Cutlumuş  (3202  Ia  Lampros  :  Catalogue  of  ihe  grece  manuscrips  of  mount 
Aikos  voi.  I,  Cambridge,  1895)  Intr’un  Comentariu  (irovijlia)  al  lut  Teofllact  Bul¬ 
gara)  la  epistolele  sf.  Pavel,  găsim  pe  ftla  360  iscălitura  „c0  (h'ypfpopXa'/iac.  yuxi 
Xaptumv*.  Sigur  Hariton  va  fi  folosit  sau  se  va  fi  ostenit  cu  copierea  lui. 

*  .Universul*  30— IV— 1913.  Vezi  şi  o  icoană  dela  Vlaicu,  la  Lavra.  Pellt 
inscripfions  334. 

Domnilor" ,  „din  cât  a  dăruit  Dumnezeu  şi  Domnul  Voevod 
lo  Mircea  pentru  slujba  şi  credinţa  cu  care  l-a  slujit . . ,, 

dă  la  mănăstirea  sf.  Nicolae  care  este  în  Cutlumuş  la 

cambanarit  (xajutâva,  xaj«r«vap£t6=cIopotniţă,  deci  Ia  paraclisul 
de  lângă  clopotniţa  cea  mare  din  partea  de  NV  a  mănă¬ 
stirii)  satul  numit  Cireşov  (jud.  Olt)  ca  să  fie  pomenire  In 
toate  Duminecile,  întâiu  Domnului  nostru  lo  Mircea  VV 
şi  apoi  părinţilor  Iui  şi  Iui  şi  celor  cu  el,  penfrucă  este  a 
noastră  mănăstire. .  Documentul  s’a  scris  şi  s’a  predat 
„părintelui  nostru  egumen  ieromonah  chir  leremia  (poate 
urmaşul  imediat  al  lui  Hariton)  în  luna  Nov.  a  21-a  zi,  ind. 
VII  (1398/  iar  nu  1414  cum  credea  dl  N.  Iorga  în  1913. Y 

Nu  ni  s’a  mai  păstrat  alt  document,  care  să  ne  mai  vor¬ 

bească  de  alte  danii  de-ale  lui  Mircea  Vodă ;  doar  în  in¬ 
scripţia  de  pe  turnul  de  pază,  păstrat  intact  până  azi  în  colţul 
NV  al  incintei  mănăstirii,  sunt  trecuţi  pe  rând  Vlaicu, 
Radu,  Mircea  Ana  lui  Radu  cel  mare,  sigur  care  a  ridicat 
turnul  şi  în  sfârşit  Neagoe,  care  a  terminat  turnul  acesta 
şi  şi-a  scris  şi  el  numele. 3 

De  aici  încolo  daniile  muntene  se  ţin  lanţ  Ia  Cutlumuş. 
Alexandru  Vodă  Aldea  dupăce  ajunge  domn  nu  o  uită  şi 
sigur  le-a  trimis  călugărilor  bani  şi  ajutoare  —  dupăce  el 
închinase  moşia  sa,  Cireşovul  —  aiunci  când  ajută,  urmând 
pe  Mircea  Voevod,  şi  mănăstirea  bulgară  Zograf  cu  3000 
aspri  pe  fiecare  an.4  Probabil  că  dela  el  e  hrisovul  lui 
Basarab  Voievod  şi  autocrat  al  lîngrovlahiei"  el  mai  obici- 
nuind  această  titulatură,  de  adevărat  urmaş  al  împăraţilor 
bizantini.3  In  1450  (6958)  Dan  Voevod,  fiul  lui  Mircea,  la 
fel  dă  ajutoare  Cutlumuşului.6 

*  St.  Nicolaescu:  Domnia  Ini  Âlex.  Vodă  Aldea,  p.  15  după  «Universul"  citai, 

2  N.  Iorga:  Athosul  şi  legăturile  cu  Ţara  Rom.  p.  18 — 19  (464—5).  Aceîaş 
hrisov  (?)  e  pomenit  numai  cu  începutul  la  Langlois  o.  c.  p.  95  punându-i  ca 
dată  145...  (695...). 

2  Nu  ne-a  reuşit  să  transcriem  întreagă  inscripţia,  care  dealtfel  e  şi  de¬ 
fectuoasă,  pentru  a  o  publica  aici.  Vezi  şi  Gedeon  o.  c.  182. 

4  St.  Nlcolaescu:  Domnia  lui  Al.  Aldea  p.  32—4. 

5  St,  Nicolaescu:  Documente  slavo-române.  Buc.  1905;  V.  Langlois  op.  c, 
93;  Porfir  Uspenskf,  Journal...  j82;  Josef  Muler:  Historische  Denkmăler  in  den 
Kîfistern  des  Athos,  Wien,  1850  p.  54  (el  foloseşie  pe  UspCnski  si  siudi'le  sâr¬ 
bului  Dimffrie  Abramovici :  Sf.  Munte  din  punct  de  vedere  artistic  şi  istoric, 
Belgrad,  1848). 

8  Hurmuzaki— Iorga :  Documente  XIV’.  No.  LXXXI1I,  pag.  40.  Vezi  şi 
greceşti  in  Biblioteca  Academiei. 

Atât  de  mult  o  îngrijesc  Voevozii  români  încât  în  1489 
călugărul  rus  Isaia  din  Hilandar  care  a  lăsat  nişte  notiţe 
despre  o  călătorie  în  Athos,1 2  spunea  că  măn.  Cutlumuş 
este  a  Voevozilor  valahi  cari  au  pus-o  sub  patronajul  lor. 
La  1492  Vlad  Călugărul  trimite  10.000  aspri  chiliei  Sf. 
Iiie  din  Caries  care  aparţinea  atunci  Cuilumuşului,  chilie 
pe  care  o  clădise  Cosma,  tatăl  lui  Vlad,  ne  spune  docu¬ 
mentul/  care  a  ajuns  protos  al  Sf.  Munte.  Iată  cât  erau 
de  legaţi  Voevozii  noştri  pe  atunci  de  Athos  şi  nu  numai 
că  am  avut  călugări  români  acolo,  dar  şi  protos. 3  In 
1497  mănăstirea  arde  însă  complect  şi  atunci,  în  1502,  Radu 
cel  mare  începe  şi  reclădeşte  mănăstirea  „den  temelie" 
cum  ne  spune  Gavriil  Protul  şi  inscripţia  de  pe  turnul  de 
apărare,  care  poartă  data  7016  (=1508)  4  şi  de  unde 
urmează  că  şi  tumul  tot  Radu  l-a  ridicat  şi  Neagoe  doar 
i-a  dat  întăriri  ca  să-i  fie  de  pază.5 

Despre  Neagoe  spune  Gavriil  Protul  că  „a  săvârşit 
mănăstirea  Iui  Hariton  cu  toate  frumuseţile  şi  podoabele,  o 
a  împodobit  dinlăuntru  şi  dinafară,  iar  împrejur  o  a  îngrădit 
cu  zid".6  Iar  mai  departe:  „Şi  a  făcut  biserica  Sf.  Nicolae 
făcătorul  de  minuni  cu  turle,  chilie  şi  trapezărie,  pimniţă, 
magherniţă  şi  magopie,  grădină  şi  poartă  mică  şi  mare, 
bolniţă  (spital)  şi  ospătărie  şi  dohirie  (hambare),  jicniţă  şi 
visterie  şi  alte  case  de  toată  treaba.  Iar  biserica  şi  chiliile 
le-a  umplut  de  frumuseţe  şi  Ie-a  săvârşit  de  acoperemânt, 
iar  biserica  şi  tinda  o  a  învelit  cu  plumb  şi  a  pus  sticle 
pela  toate  ferestrele.  Şi  o  a  şi  ternosit  cu  blagoslovenia 
arhiereului  şi  a  protului  şi  a  altor  egumeni  dela  alte  mă¬ 
năstiri".  (De  altfel  Neagoe  fu  ctitor  a  toată  sfetagora,  ne 
mai  spune  Gavriil).  „Aşişderea  făcu  o  prisfanişte  (port) 

1  Vezi  Itineraires  russes  en  Orient  ((rad.  pour  la  sociele  de  1‘Orient  lalin) 
par  M-me  B.  de  Khiirowo  I  1,  Geneve  1889,  p.  262.  F.  W.  Hasluck :  The  Holy 
Mount  Athos,  Cambridge,  1911,  p.  173  (and  seems  to  have  fallen  definitely  under 
thelr  patronage). 

2  G.  Smirnakis  op.  c.  524;  V.  Langlois,  p.  93;  Hurm. — Iorga:  Doc.  XIV' 
No.  LXXXIV,  p.  40  şi  No.  XCÎV,  p.  42. 

2  Cosma  susjine  (op.  c.  120,  280  etc.)  că  monahi  români  s'au  dus  la  Athos 
numai  în  jum.  a  H-a  a  sec.  18. 

4  Hasluck  op.  c.  173 ;  Smirnakis  op.  c.  523. 

*  Viata  Iui  Nifon,  ed.  Erbiceanu  p.  97. 

*  Idem,  Ibfdem. 


61 


REVISTA  TEOLOGICA 


îa  Ascalon  (?)  Ia  mare,  să  fie  de  corăbieri ;  şi  o  corabie 
mere  şi  aita  mică  cu  tot  ce  irebueşte  şi  o  a  zidit  (prista- 
nişiea)  cu  zid  împrejur.1  Şi  a  făcut  o  culă  cu  apă  şi  cu 
tunuri  să  fie  de  pază.  Şi  alte  metonuri  pe  toate  a  zidit  şi 
a  făcut  şi  bine  le-a  tocmit,  din  care  are  monasiirea  venit. 
Şi  i-a  pus  numele:  Lavra  cea  marea  Ţârii  Munteneşti* . 2 
Atât  de  mult  a  însemnat  această  refacere  pentru  Cutlumuş 
încât  s’a  săltat  imediat  în  ordinea  de  protocatedrie  din  a 
17-a  sau  după  unii  a  14-a  în  iocul  10,  lucru  care  se  va 
întâmpla  pesse  câţiva  ani  tot  prin  generozitatea  şi  in¬ 
fluenta  valahă  —  şi  cu  mănăstirea  Dionisiu  ce  va  lua  locul 
5. 3  Se  poate  vedea  şi  de  aici  ce  însemna  autoritatea  Voe- 
vozilor  români  în  timpurile  acestea  când  „asupra  Domnilor 
noştri  rămăsese  întreaga  grijă  de  a  ajuta  sfintele  lăcaşuri 
lipsite  —  după  Bizanţ  şî  Sârbi  —  de  orice  alt  patron",  cum 
bine  observă  dl  N.  lorga.1 4 * * * 

Dar  ce  să  mai  pomenim  pe  loji  Voevozii  cari  au  ajutat 
Cutlumuşul,  că  formează  un  pomelnic  înireg!  Ne  mărginim 
să  mai  spunem  doar  câteva  cuvinte  despre  Vlad  (Viadislav) 
Vintilă  (1532 — 5).  Fostul  „judeţ"  al  oraşului  Slatina J  ridicat 
în  1532  domn  de  boerii  buzoeni  şi  mai  ales  de  Viaicu 
Vistierul  din  Runceni,  pe  a  cărui  fiică.  Rada,  o  ţinea  în 
căsătorie,  Vintilă  zideşte  mănăstirea  ce-i  poartă  numele,  în 
jud.  Buzău  şi  care  pe-atunci  se  numea  Ot  Menedec  (după 
moşia  cu  ape  tămăduitoare  a  Menedicului  sau  Meledicului 
din  albia  Siănicului  de  lângă  pasul  Bratocea)  8 9  pe  care  o 
închină  la  Cutlumuş  unde  stă  până  în  1639,  când  Matern 
Basarab,  văzând  că  „streinii  —  adică  egumenii  greci  — 
şi-au  spurcat  mâinile  cu  mită  şi  au  îndrăznit  a  vinde  şi  a 

1  Până  in  ziua  de  azi  s’au  păstrat  urmele  acestei  prisianişti  ia  mare  lângă 
punciul  KaXr(cqpa,  numindu-se  Vscîipicv  KcurXouftOucn'ou  (rada  portului  Cutl.) 

2  Gavriii:  Via|a  1.  Nifon...  ed.  Frbfceanu  96—7. 

3  Cosma  op.  c.  83,  221. 

4  N.  lorga  :  Muntele  Athos  în  legătura  cu  Ţerile  Noastre  p.  465  (19). 

*  Gh.  Poboran  (Istoria  oraşului  Slatina,  ed.  li  SlaL  1909  p.  138)  pare  a  şti 

că  Vintilă  era  fiul  lui  Bragă  din  Clocociov,  fiind  zugrăvit  ca  atare  cu  fiul  său 

Drăghici  pe  un  perete  al  Lavrel  din  Athos  (v'^i  şi  St.  Nlcolaescu :  Doc.  SI.  rom. 

242  şi  urm.L 

9  Virgii  Drăghiceanu :  Măn.  Vintilă  Vodă,  Buzău  în  „Com.  Mon.  Ist.“  1933 
(XXVI)  p.  167. 


62 


REVISTA  TEOLOGICA 


cârciumări  Sfintele  Iui  Dumnezeu",  cum  se  exprimă  hrisovul, 1 
o  eliberează  împreună  cu  încă  vre-o  10  de  sub  tutela  mă* 
năsiirilor  greceşti.  Viniiiă  face  danii  —  pe  lângă  închinarea 
acestei  mănăstiri  cu  moşiile  ei  —  la  Cutlumuş.  Intre  altele, 
dă  un  steag  (prapor)  de  toată  frumuseţea,  cusut  poate  de 
mâini  de  domniţe  şi  pe  care  e  zugrăvit  el  cu  sofia  sa  Rada 
şi  cu  Drăghici  fiul  lor  ce  apare  şi  Ia  mân.  Govora. 2 *  La 
fel  dă  nişte  icoane  pe  care-i  reprezentat  tot  împreună  cu 
Rada  şi  cu  fiul  lor  „Dragoe"  \  Şi  se  vede  că  n’a  donat 
numai  bani,  ci  a  şi  restaurat  mănăstirea  şi  o  a  pictat  din 
nou,  căci  în  1540  se  pot  citi  inscripţiile  că  Vlad  Vodă  a 
fost  cel  ce  a  mi!uit*o  şi  a  preaînfrumsefat-o  cum  ne  spun 
cercetătorii  H.  Brockhaus 4 5 *  şi  Fritz  Fichîner  ,J  mai  ales  ultimul 
care  ne  spune  că  la  jumătatea  sec.  XVI  s’au  pictat  ciclurile 
din  fată,  în  catholikon  (biserica  principală).  Era  într’adevăr 
o  Lavră  mare  a  Ţării  Româneşti  ajutată  de  toţi.  Hai  târziu, 
în  1618,  Gavriil  Movilă  o  ajută  cu  bani,  iar  Eîisabeta,  sofia 
Iui  Ieremia  Movilă  donează  o  minunată  evanghelie  din  sec. 
XII  .*  In  1625  Alex.  Coconul  îi  închină  mănăstirea  bogată 
a  Ciocociovuiui 7 *  din  vecinătatea  moşiei  Cireşov,  cea  dată 
de  Alex.  Aldea,  lucru  pe  care  îl  confirmă  în  1641  şi  Mateiu 
Basarab H,  mănăstire  din  ale  cărei  bogăţii  adeseori  s’a  refăcut 
dealungul  veacurilor  următoare,  până  la  ultima  reparaţie 
din  1890 9. 


1  V.  Drăghiceanu  op.  c.  168,  apoi  Memoire  sur  [es  convenls  roumaics 
places  sous  l’invocation  des  Saints  Lieux  d'Oricnt  Buc.,  1863,  p.  68.  Vezi  iot 
acolo  hrisovul  lui  Radu  Leon  din  1667  smulgând  Menedicul  de  sub  pretenţiile 
măn.  Conslnroonit,  p.  87  -90. 

2  Descrierea  la  N.  lorga  în  But.  Com.  Mon.  is*.  1933,  p.  29. 

8  I.  D.  Ştefănescu:  Peintures  mureles  valaques.  Paris  1928.  p.  4  nola  7. 
Vezi  si  Smfrnakis  op.  c.  523.  A.  Riley:  Athos  or  Ihe  Mountein  of  ihe  Monks 
London  1887,  p,  265. 

4  H.  Brockhaus :  Die  Kunst  in  den  Athosklostem,  Lelpzig  1891.  pag.  97, 
291-2. 

5  Frttz  Fichîner:  Dle  Wandmalereien  der  Athoskloster,  Berlin  1931 ,  tabloul 
sinoptic  dela  pag.  46—7. 

8  Langlois  op.  c.  95;  Hurm. — lorga  Doc.  XIV.  p.  114;  Lampros,  Catalog  79 
(1529). 

7  Poboran  op.  c.  334;  Langlois  op.  c.  93;  Cosma  op.  c.  221. 

*  Poboran  op.  c.  77 — 8 ;  Smirnakis  op.  c.  524, 

*  Hasluck  op.  c.  173. 

Nepropunându-ne  a  face  iot  istoricul  Cutlumuşului,  ne 
mărginim  la  atât,  ne  mai  pomenind  şi  binefacerile  altor  voe* 
vozi  până  în  sec.  XIX. 

In  concluzie.  Mănăstirea  Cutiumuş  apare  în  istorie,  fie 
sub  numele  acesta,  fie  sub  cel  de  „Mănăstirea  lui  Hariton", 
abia  la  finea  sec.  XIV.  Presupusele  acte  dela  împăraţii 
Comneni  cari  ar  face*o  ctitorie  a  acestor  bizantini,  fie  din 
Constaniinopol,  fie  din  Trapezunt,  sunt  false,  ascunzându*se 
în  dosul  lor  cineva  —  fie  grec,  fie  mahomedan  încreştinat, 
care  voia  să  dea  mănăstirii  o  origină  veche  şi  un  prestigiu 
împărătesc.  De  fapt  ea  este  clădirea  Voevodului  muntean 
Vlaicu  prin  intermediul  protosului  Hariton  —  de  aici  şi 
numele  sub  care  e  cunoscută  la  început  —  devenind  pe 
urmă  „Lavră  Mare  a  Ţării  Româneşti"  şi  „Mănăstire  a 
Voevodului",  susţinută  până  la  secularizare  —  1863  —  din 
dania  şi  mărinimia  voevozilor  români,  singurii  sprijinitori  ai 
Ortodoxiei  căzute  sub  Turci.  Deci  ar  trebui  s’avem  şi 
noi  Ia  Athos  Hilandarul,  Zografu!  şi  Pantelimonul  nostru, 
cum  au  Sârbii,  Bulgarii  şi  Ruşii. 


€4 


DIVINA  AUDIENŢĂ 

*  De  GHEORGHE  ŞOIMA 

încercăm,  în  cele  ce  urmează,  să  facem  o  analiză  psi¬ 
hologică  religioasă  a  rugăciunii.  Nu  ne  gândim  aci  la  rugă¬ 
ciunea  în  fala  primejdiei,  nici  la  rugăciunea  săvârşită  în 
comun  etc.,  ci  medităm  asupra  rugăciunii  intime,  înălţată 
individual,  în  singurătate  sau  chiar  în  biserică. 

Însetat  de  armonia-i  originară  şi  neliniştit  de  starea  lui 
păcătoasă  dintr’un  anumit  moment,  sufletul  omenesc  se  pro¬ 
iectează  spre  culmile  sfinţeniei,  spre  Dumnezeu,  care  se 
odihneşte  în  armonie  deplină  şi  în  lumină  inefabilă,  fiind 
izvorul  armoniei  universale  şi  „părintele  luminilor".  Rugă¬ 
ciunea  nu-i  numai  un  smerit  dar  cald  mesagiu  către  Dum¬ 
nezeu,  ci  în  aceiaş  timp  şi  un  pelerinaj  duhovnicesc  spre 
El.  Este  o  chemare  şi  o  căutare  a  Celui  Prea  înalt,  o  că¬ 
lătorie  a  sufletului  spre  Dumnezeu,  nu  în  sens  spaţial,  ci 
duhovnicesc,  calitativ,  gradual ;  în  înţeles  de  urcuş  pe  scara 
sfinţeniei  către  capătul  de  sus  al  ei,  care  deşi  nesituat  în 
spaţiul  cosmic  —  măcar  că-i  prezent  şi  aci  —  se  află  totuşi 
în  afară  de  noi. 

Dar  cât  dramatism  cuprinde  în  sine  o  rugăciune  I  Asistat 
de  harul  divin,  în  spirituala  sa  ascensiune,  sufletul  omenesc 
se  simte,  în  aceiaş  timp,  împedecat  de  o  mulţime  de  realităţi 
protivnice.  Pe  de- o  parte  sunt  grijile  zilnice  în  care  se 
găseşte  puternic  angrenat.  Vin  apoi  atâtea  amintiri  inoportune, 
pe  cari  o  forţă  ascunsă  înadins  le  răscoleşte,  facilitând  tot¬ 
odată  o  groază  de  asociaţii  de  idei  dintre  cele  mai  turbu¬ 
rătoare.  Ai  vrea  să  te  gândeşti  la  Dumnezeu,  numai  la  El. 
II  cauţi  cu  toată  ardoarea  sufletului,  îl  chemi  din  adâncul 
inimii  şi  iată  amintirea  păcatelor  vine  să  te  chinuiască  tocmai 
acum,  cu  înverşunată  stăruinţă.  Aceasta  în  câmpul  inte¬ 
lectual.  Dar  uneori  se  mai  adaugă,  sau  mai  bine  zis,  precede 
acea  împietrire  a  inimii,  acea  amorţire  a  facultăţii  tale  de 
sfântă  şi  caldă  emotivitate,  acel  pustiu  sufletesc  care  ucide 
germenele  oricărui  avânt  spre  rugăciune.  Numai  printr’o 

speciala  asistentă  harică,  inima  primeşte  însuşirea  simţirii 
acelei  greutăţi  care  apasă  sufletul  întreg,  făcându-1  să  gra¬ 
viteze  spre  un  sens  absolut  al  morţii  morale  şi  care  în  aceiaş 
timp  contrariază  sensul  ascendent  al  atâtor  tendinţe  ale  sale, 
momentane.  Este  simţirea  umbririi  şi  desarmonizării  sufle¬ 
teşti,  consecinţe  inevitabile  ale  fărădelegii.  Acest  simţământ 
apăsător,  ca  şi  turburătoarele  imagini,  ne  însoţeşte,  inter¬ 
mitent,  mai  până  la  capătul  duhovnicescului  pelerinaj  al  su¬ 
fletului  nostru. 

De  multeori  însă,  această  dramatică  şi  sfâşietoare  zbatere 
sufletească  se  rezolvă  într’o  binecuvântată  nelinişte,  care, 
dacă  ne  apasă  sufletul,  ni-1  şi  înaripează  în  înălţarea  sa 
către  Dumnezeu.  Iar  uneori,  grafie  providenţialei  întocmiri 
a  iconomiei  mântuirii  sufletului  omenesc,  această  nelinişte 
poate  evolua  chiar  până  la  o  adevărată  sfântă  desnădejde, 
care  să  ne  transporte  deadreptul  în  starea  divinei  audienţe, 
scurtând  astfel  o  cale,  în  general  mult  mai  lungă. 

De  altfel,  asistenta  harnică  este  prezentă  în  orice  rugă¬ 
ciune  adevărată.  întotdeauna  ai  conştiinţa,  dar  mai  ales 
simţământul,  că  nu  cu  puteri  proprii  te  înalţi  spre  Dumnezeu ; 
că  în  orice  caz,  propriile-ţi  jertfe  morale  —  când  ele  există 

—  nu  sunt  suficiente.  Omeneşte  judecând,  această  asistentă 
harnică  prezintă  două  înfăţişări:  directă  şi  indirectă  (prin 
mijloace).  Am  văzut  cum  unul  din  aceste  mijloace  este  tre¬ 
zirea  neliniştei  pentru  starea  de  păcătoşenie.  Mai  trebuesc 
menţionate :  reamintirea  unei  trecute  înfăţişări  duhovni¬ 
ceşti  înaintea  Domnului  precum  şi  dorul  de  acea  pace  pe 
care  n’o  putem  dobândi  decât  la  capătul  unei  rugăciuni 
făcută  în  sensul  a  tot  ce  scriem  aci.  Mai  ales  reamintirea 

—  oricât  de  palidă  —  al  unui  anterior  parcurs  pe  drumul 
mistic  al  negrăitelor  emoţii  şi  intuiţii  ale  rugăciunii  ne  poate 
fi  un  foarte  preţios  ajutor.  In  chemarea  şi  căutarea  lui 
Dumnezeu,  orientarea  minţii  şi  a  inimii  —  cele  două  antene 
ale  eului  nostru  în  drumul  mistic  al  rugăciunii  —  evoluiază 
mai  uşor,  atunci  când  nu  facem  acest  drum  pentru  întâia- 
oară.  Nu  înţelegem  însă  prin  aceasta  că  chezăşia  anfece- 
denţii  —  ea  singură  —  ar  fi  suficientă.  Căci  de  multeori, 
dibuirea  snfletului  în  duhovnicescul  său  pelerinaj  spre  Dum¬ 
nezeu,  poate  fi  mai  nesigură  şi  mai  primejduită  decât  în  cea 
dintâi  rugăciune  adevărată.  Destinul  rugăciunii  este  hotărît 

de  gradul  de  smerenie  şi  de  trisieţă  izvorâtă  din  conştiinţa 
unei  profunde  nevrednicii. 

Dar  pentru  a  nu  prejudicia  claritatea  celorce  vor  urma, 
sa  precizăm  că  termenul  „rugăciune"  mai  înseamnă  şi  con¬ 
ţinutul  ideal  religios  al  conştiinţei  eului  rugător.  (Ex.  „Ru¬ 
găciunea  Domnească",  „rugăciunea"  pentru  cei  bolnavi,  etc.) 

Rugăciunea,  ca  fenomen  psihologic  religios,  poate  fi 
definită  şi  ca  un  conştient  şi  intim  raport  spiritual  andro- 
feistic  —  dar  şi  teandric  —  ea  fiind  un  pelerinaj  duhovnicesc 
al  sufletului  omenesc  spre  Dumnezeu,  săvârşit  însă  cu  asi¬ 
stenţa  absolut  necesară  a  harului  divin.  In  acest  sens,  rugă¬ 
ciunea  constitue  sinteza  şi  expresia  cea  mai  înaltă  a  religiei. 

Desluşim  deci  în  rugăciune  două  elemente  etice:  eul 
omenesc  şi  realitatea  metafizică  transcendentă  numită 
Dumnezeu.  Gradul  diferenţial  dintre  aceşti  termeni  ai  ru¬ 
găciunii  (om  şi  Dumnezeu)  stă  în  raport  invers  propor¬ 
ţional  cu  gradul  de  cunoaştere  omenească  a  lui  Dumnezeu. 
Cu  cât  cunoaştem  pe  Dumnezeu  mai  puţin,  cu  atât  ne  deo¬ 
sebim  de  El  mai  mult.  Ei  bine,  începutul  stabilirii  raportului 
spiritual  androteistic  se  caracterizează  printr’un  grad  dife¬ 
renţial  foarte  mare.  Treptat,  treptat  însă,  deosebirea  iniţială 
se  diminuează,  căci  cu  cât  înaintăm  mai  mult  în  rugăciune. 
Dumnezeu  ne  este  tot  mai  apropiat.  Intr’adevăr,  rugăciunea 
trebue  înţeleasă  şi  ca  un  mijloc  de  îndumnezeire  a  omului, 
ca  un  proces  de  subiectivare  a  realităţii  divine,  însă  o  su¬ 
biectivare  prin  descoperire.  Intr’o  măsură  care  diferă  indi¬ 
vidual,  realitatea  ontologică  corespunzătoare  invocaţiilor 
(iniţiale)  din  toate  „rugăciunile"  ni  se  revelează,  întărindu-ne, 
în  acelaş  timp,  pe  tot  parcursul  duhovnicescului  pelerinaj. 
Unele  din  aceste  invocaţii  au  caracter  simbolic,  altele  vi¬ 
zează  diferite  însuşiri  sau  predicate  ale  persoanelor  treimice, 
etc.  Ei  bine,  însufleţind  aceste  invocaţii  în  conştiinţa  noastră 
—  rostindu-Ie  sonor  sau  numai  lăuntric,  dar  cu  multă 
evlavie  şi  frică  —  prin  harul  Duhului  sfânt  ne  dau  o  aşa 
putere  de  intuiţie  mistică,  încât  sufletul  nostru  prinde  să 
vadă  în  invocaţiile  simbolice,  spre  pildă,  tot  mai  puţin  sim¬ 
bolul  şi  tot  mai  mult  realitatea  simbolizată.  Abstracţiuni  ca 
„Duhul  adevărului"  şi  altele  ni  se  înfăţişează  mai  apropiate 
şi  ne  dau  puterea  de  a  simţi  realitatea  de  dincolo  de  ele, 
într'o  măsură  neobişnuită  în  alte  situaţii.  Aşa  ne  ridicăm 

spre  Dumnezeu,  cu  mintea  şi  cu  inima,  chemându-L  cu  ere* 
dinţă  după  numele  Lui  şi  după  însuşirile  Sale  revelate.  In 
acest  înţeles  trebue  considerată  subiectivarea  amintită  mai 
sus  :  ca  o  revelaţie  divină,  nu  însă  ca  o  nouă  relevaţie,  ci 
nouă  numai  pentru  individul  rugător,  sau  poate  chiar  pentru 
acesta,  cu  sens  de  repetare. 

Şi  aici  este  locul  să  subliniem  două  concluzii  cari  se 
desprind  din  cele  afirmate  referitor  Ia  natura  şi  rolul  invo¬ 
caţiilor  divine.  întâia :  în  rugăciune,  o  prealabilă  cunoaştere 
teologică  este  absolut  necesară.  Iar  a  doua :  la  adevărata 
teologie  nu  putem  ajunge  decât  prin  rugăciune. 

Dar  cu  toată  accentuarea  importanţei  cunoaşterii  teo¬ 
logice  pentru  rugăciune,  să  nu  uităm  că  spre  Dumnezeu 
ne  înălţăm  mai  ales  cu  inima.  Asistenţa  harică  este  şi  în 
acest  tărâm  psihologic  covârşitoare,  prin  puterea  sa  şi  prin 
pluralitatea  formelor  ei  de  manifestare.  In  atâtea  împreju¬ 
rări  şi  prin  atâtea  mijloace  conforme  cu  natura  psihică 
omenească.  Duhul  sfânt  lucrează  în  noi  ridicarea  potenţia¬ 
lului  de  simţire,  făcându-ne  inima  mai  caldă,  mai  uşoară, 
mai  curată,  mai  în  stare  de  a  ne  înălţa  cu  ea  către  Dum¬ 
nezeu.  Unul  dintre  aceste  mijloace  este  şi  suferinţa,  în  în¬ 
ţeles  de  suferinţă  proprie,  sau  sub  înfăţişarea  compătimirii, 
adecă  a  împărtăşirii  suferinţei  altora. 

Mai  ales  suferinţa  morală,  prin  lucrare  harică  primeşte 
o  deosebită  putere  de  înobilare  şi  spiritualizare.  Totuşi,  su¬ 
ferinţa  numai  ne  pregăteşte  pentru  rugăciune,  dar  nu  se 
poate  substitui  rugăciunii. 

De  aceea,  când  vestea  unei  mari  nedreptăţi  îţi  îndu¬ 
rerează  sufletul,  când  insuccesul  unei  acţiuni  în  care  ai  în¬ 
vestit  mari  nădejdi  îţi  zdrobeşte  inima,  sau  când  în  nenoro¬ 
cire,  simţământul  că  eşti  izolat  şi  uitat  îţi  umple  ochii  de 
lacrimi  şi  în  toate  aceste  situaţii  nu  te  simţi  stăpânit  nici 
de  mânie  şi  nici  de  duhul  răsvrătirii,  ci  mai  degrabă  de  o 
binecuvântată  mâhnire  încălzită  de  o  dragoste  fără  de  margini 
pentru  tot  neamul  omenesc,  nu  întârzia  să  ie  rogi.  Fii  sigur 
că  acum  te  găseşti  mai  aproape  de  Dumnezeu  decât  în 
multe  alte  împrejurări.  Şi,  nu  trebue  să  te  rogi  neapărat 
pentru  înlăturarea  pricinilor  apropiate  ale  durerii  tale,  căci 
poate  prin  aceasta  te  răsvrăteşti  împotriva  finalităţii  acestei 
dureri  ale  cărei  pricini  pot  fi  mult  mai  îndepărtate,  deşi  în 


68 


REVISTA  TEOLOGICA 


mai  directă  corelaţie  cu  eul  tău.  In  niciun  caz  rugăciunea 
ta  să  nu  se  rezume  Ia  atât.  Ci  roagă-te  pentru  mântuirea 
sufletului,  pentru  sănătatea  ta  şi  alor  tăi,  pentru  pacea  lumii, 
pentru  toţi  şi  pentru  toate. 

Mai  mult  însă  decât  propria  noastră  durere  ne  apropie 
de  Dumnezeu  şi  ne  înobilează  compătimirea,  împărtăşirea 
durerii  deaproapelui.  Şi  doar  este  atâta  suferinţă  în  lume, 
atât  de  felurită  şi  de  grozavă,  încât  dacă  am  avea  viziunea 
ei  integrală  nu  ne-am  mai  da  nici  o  clipă  de  răgaz,  ci  toată 
viata  am  petrece-o  în  rugăciune  izvorîtă  din  dragostea  şi 
compătimirea  fată  de  mulţimea  celor  în  suferinţă. 

Dar  dacă  intuirea  deplină  a  suferinţei  omeneşti,  în  toată 
extensiunea  şi  profunzimea  ei  precum  şi  în  întreaga  sa  va¬ 
rietate  de  forme,  poate  fi  socotită  un  dar  rar,  de  care  s’au 
învrednicit  numai  pufini  oameni  (unii  monahi),  sub  un  ra¬ 
port  mai  redus,  posibilitatea  sufletească  a  unei  adevărate 
compătimiri  este  un  dar  creştinesc  general.  De  aceea,  când 
îngenunchezi  pentru  rugăciune,  gândeşte-te  că  chiar  în  acele 
clipe,  în  mulţimea  spitalelor  din  lume,  sau  în  altă  parte,  se 
găsesc  mii  de  bolnavi  cari  agonizează.  Şi,  poate  la  mulţi, 
despărţirea  sufletului  de  trup  este  grea  şi  grozavă,  iar 
soarta  lor  dincolo  de  lume  se  chiamă  —  poate  —  osândă. 
Gândeşte-te  că  în  timp  ce  tu  te  rogi,  milioane  de  suflete 
slabe  se  răsboesc  cu  felurite  ispite  ucigătoare.  Gândeşte-te 
la  miile  şi  milioanele  de  oameni  cari  îşi  ispăşesc  vremelnic 
păcatele  în  temniţe,  în  ocne  sau  în  închisori.  Cugetă  la 
bezna  din  sufletul  lor  şi  la  jalea  celor  ce  plâng  şi  se  chi¬ 
nuiesc  pentru  fărădelegile  lor.  Meditează  asupra  întregci 
suferinţe  pe  care  o  cunoşti  din  auzite,  văzute  sau  cetite. 
Gândeşte-te  astfel  Ia  ea,  vei  începe  s’o  simţi  şi  tu,  îi  vei 
auzi  gemetele  şi  vaietele.  Atunci  rugăciunea  ta  nu  va  fi  nici 
scurtă,  nici  fugitivă,  nici  deşartă. 

Nici  când  simţământul  şi  instinctul  solidarităţii  umane 
nu-s  mai  puternice  ca  în  înfrăţirea  cu  suferinţa  deaproapelui 
şi  ca  în  rugăciunea  integral  altruistă.  Virtual,  eul  omenesc 
se  amplifică,  cuprinzând  in  sine  întreaga  umanitate.  Prin 
harul  Duhului  sfânt,  această  înfrăţire  cu  suferinţa  deaproa¬ 
pelui,  compătimirea  aceasta  creştinească  ne  spiritualizează, 
ne  fortifică  şi  ne  ajută  mult  în  urcuşul  duhovnicesc  către 
Dumnezeu. 

Dealtfel,  caracterul  altruist  al  rugăciunii  este  un  înalt 
postulat  creştin  de  totdeauna.  In  general,  rugăciunea  se 
cade  să  fie  o  topire  a  inimii  noastre  în  focul  dragostei  pentru 
deaproapele.  Fumul  unei  asemenea  jertfe  duhovniceşti  se 
va  înălfa  cu  siguranţă  la  cer.  In  privinţa  aceasta,  rugă¬ 
ciunea  „Doamne  milueşte",  repetată  de  12  sau  de  40  de 
ori  —  sau  chiar  mai  mult  —  este  o  adevărată  scară  du¬ 
hovnicească.  Laşi  să  treacă  pe  dinaintea  ochilor  tăi  su¬ 
fleteşti  întreg  alaiul  suferinţei  omeneşti  şi  pentru  fiecare 
ceafă  chemi  numele  Domnului,  implorându-I  mila.  Te  rogi 
apoi  pentru  sănătatea  şi  mântuirea  părinţilor,  fraţilor,  prie¬ 
tenilor,  cunoscuţilor  şi  a  necunoscuţilor,  până  când  lacrimile 
încep  să-ti  umezească  ochii.  La  urmă  te  rogi  îndelung  şi 
pentru  tine.  O  pace  sfântă  şi  o  nădejde  deplină  ţi  se  re¬ 
varsă  în  suflet.  Te  simţi  acum  mai  uşurat  de  povara  pă¬ 
catelor  şi  mult  mai  descătuşat  de  griji.  Mintea  ţi-e  mai 
senină,  inima  mai  caldă  şi  voinţa  mai  întărită.  Doar  atunci 
când  încetezi  rugăciunea,  simţi  ca  o  dulce  sfâşiere,  un  ne¬ 
grăit  regret  al  unei  despărţiri  dintr’un  climat  spiritual  fără 
seamăn.  Te  aflai  doar  în  diuina  audienţă .  De  aceea,  că¬ 
lugării  şi  pustnicii  epocei  de  aur  a  monahismului  petreceau 
zile  şi  nopţi  la  rând  în  rugăciune,  înaintând  pe  scara  spi¬ 
ritualităţii  până  la  uniunea  mistică,  momentul  static  al  di¬ 
namismului  psiho-religios  totalizat. 

De  încheiere,  se  cuvine  să  precizăm  că  toate  cele  expuse 
aci  au  avut  în  vedere  majoritatea  cea  mare  a  creştinilor. 
Rugăciunea  celor  simpli  şi  curaţi  este  altfel.  Ceeace  noi 
nu  reuşim  decât  prin  îndelungate  străduinţi  şi  ajutor  haric 
special,  un  mare  monah  obţine  în  câteva  minute  sau  clipe, 
prin  harul  ce  mereu  este  cu  el.  Rugăciunea  lui  propriu 
zisă  poate  fi  şi  scurtă,  pentrucă  viata  lui  întreagă  este  o  rugă¬ 
ciune  continuă.  Un  asemenea  monah  trăieşte  duhovniceşte, 
în  vecinătatea  lui  Dumnezeu.  Mai  mult:  îl  are  pe  Dum¬ 
nezeu  mereu  în  inima  sa,  căci  şi-a  subordonat  cu  totul  voia 
sa  voinţei  Iui  Dumnezeu,  stabilind  astfel  un  desăvârşit  pa¬ 
ralelism  voliţional  teandric. 

Iată  însuş  idealul  vieţii  creştine. 

De  Dr.  JOSIF  HRAD1L 
Profesor  la  Academia  teologici  „Andreiaiiâ* 

DUHOVNICUL 

Oricât  de  înţelept  ai  fi,  totuşi  eşii  om  şi  prin  urmare  ai  lipsă  de 
un  sfetnic.  Numai  singur  Dumnezeu  n’are  lipsă  de  sfetnic.  Oamenii 
an  lipsă  de  sfetnici,  deşi  s’ar  putea  asemăna  cu  Moisi.  Cu  acest 
bărbat  Dumnezeu  vorbea,  şi  totuşi  sfatul  pentru  conducerea  popo¬ 
rului  israilitean  l-a  primit  dela  socrul  său,  letro.  Toţi  avem  lipsă  de 
un  îndrumător  al  conştiinţei  noastre,  mai  ales  cei  începători,  pentru 
ca  să  înve|e  cele  trebuincioase  şi  folositoare  mântuirii  lor. 

Cine  se  supune  pe  sine  ca  maestru  sieşi,  aceia  se  supune  unui 
învăţăcel  neiscusit.  Mai  uşor  este  a  porunci  altora  şi  mai  sigur  poji 
conduce  pe  alfii,  decât  pe  tine  însufi.  Şi  Isus  Hristos  trimise  pe 
Pavel  la  Anania  şi  pe  Corneliu  la  Petru,  pentru  ca  să  fie  povăţuiţi. 

Dumnezeu  vrea  în  atofînţeiepciunea  Sa  ca  tot  omul  să  înveţe 
prin  om,  ca  cele  de  jos  să  fie  supuse  celor  de  sus  şi  cele  de  sus 
să  conducă  pe  cele  de  jos.  Poporul  israilitean  prin  Moisi  a  fost 
silit  să  meargă  în  pământul  cel  făgăduit  şi  Lot  este  silit  de  înger  să 
iasă  din  Sodoma. 

Omul  prin  prea  marea  aplecare  spre  cele  ale  sale,  se  înşeală 
pe  sine  amarnic.  „Căile  nebunilor  drepte  sunt  înaintea  lor,  iar  cel 
înţelept  ascultă  sfaturile*.1 2  „Sunt  căi  cari  se  par  omului  a  fi 
drepte,  iar  cele  mai  depe  urmă  ale  lor  caută  în  fundul  iadului*. z 
Urmând  aceste  căi  ne  înşelăm  pe  noi  inşine.  Precum  orbul  fără 
povăfuitor  nu  poate  merge  drepi,  ci  clătinându-se,  pipăind  şi  suspi¬ 
nând  şi  aşa  greşeşte  drumul  şi  cade,  tot  astfel  rătăceşte  şi  cade  toi 
omul  care  se  lipseşte  de  lumina  unui  povăţuiior  duhovnicesc,  far  cu 
un  sfetnic  credincios  este  ferit,  calcă  voios  şi  esle  sigur. 

După  cum  omul  este  mai  bine  văzut  de  altui,  decât  de  sine, 
iot  astfel  şt  ochiul  duhovnicului  vede  mai  limpede  cele  dinlâunirul 
ale  noastre,  decât  ochiul  gândului  nostru.  Apăsaţi  de  necazurile. 


1  Pilde  XH— 16. 

2  Pilde  XVI  -37. 

greutăţile  şi  supărările  acestei  viefi  ne- am  prăbuşi  de  multeori,  dacă 
nu  am  fi  răzimafi  de  alţii.  Şi  de  fapt,  câtă  bucurie  de  viată  are  acela 
care  are  pe  cineva  cui  să-şi  deschidă  sufletul  şi  cui  să-i  spună 
tainele  sale,  penfruca  în  cele  triste  să-l  mângăe,  în  prigoniri  să-i 
întărească  şi  în  cele  bune  să-l  îmbărbăteze  cu  dragostea  unui  părinte. 

Şi  acest  bărbat  este  duhovnicul.  Drept  aceea  să  te  supui  cu 
totul  judecăjii  şi  puterii  acestuia,  pentru  Isus  Hrisios,  şi  vei  vedea 
câtă  bucurie,  câtă  pace  şi  linişie  sufletească  vei  avea.  Sprijinii  de 
braţul  lui  vei  vâsli  uşor  pe  marea  vieţii  înălţată  de  viforul  ispitelor. 
Ce  poate  fi  mai  frumos  decât  tovărăşia  şi  prietenia  duhovnicului  ? 
Ascultarea  şi  supunerea,  ca  drumul  cel  împărătesc,  duce  pe  om  fără 
poticnire  la  înălţime.  Unde  nu  este  cârmuire,  poporul  se  ruinează 
şi  se  sfârşeşte  în  rele.  Frunza  la  miez  este  verde,  înflorind  este 
plăcută  şî  încântătoare,  apoi  veslejindu-se  ea  cade  şi  nebăgată  în 
seamă  este  călcată  în  picioare.  Astfel  şi  omul,  care  nu  vrea  să  se 
lase  condus  de  nimeni,  la  început  este  cald,  apoi  înflăcărat,  dar  în 
sfârşit  se  răceşte  şi  cade  vestejit  şi  uscat. 

Celce  lasă  turma  fără  păstor  şi  pe  copil  fără  iată,  acela  urzeşte 
primejdia  pentru  amândoi.  Acela  dă  mâna  de  ajutor  ispititorului, 
care  refuză  să  o  dea  dascălului. 

ÎNSUŞIRILE  DUHOVNICULUI 

Să  fii  cu  luare  aminte  în  căutarea  bărbatului  care  să  te  conducă 
in  tot  pasui  viejii  tale.  Să  fie  acest  bărbat  râvnitor  după  preamărirea 
lui  Dumnezeu,  cuvintele  lui  să  fie  sănăioase,  cuviincioase  şi  înţelepte, 
sfatul  folositor,  viafa  curată,  judecata  şi  părerea  înţeleaptă. 

Să  nu  fie  în  el  nimic  nemernic,  nimic  viclean  şi  fâjarnic,  ceeace 
ar  sta  în  contrazicere  cu  moravurile  şi  viata  lui,  nimic  rău  voitor 
ceeace  te-ar  feri  ca  să-i  cert  sfaturi.  Să  fie  bărbat  chibzuit  în  tre¬ 
zirile  conşfiinjelor  şi  încercat  prin  mulţimea  trăirilor  duhovniceşti,  cu 
fire  deplin  aşezată,  cunoscător  al  Scripturilor  şi  milostiv  cu  aproapele, 
statornic  în  rugăciune,  blând  în  inimă,  adevărat  în  cuvintele  sale  şi 
în  sfârşit  acasă  în  toată  ştiinţa  duhovnicească. 

Dar  acel  bărbat,  pe  care  {i-1  vei  alege  de  conducător,  să  fie 
înainte  de  toate  omul  chibzuintei  şi  aiunci  să  ai  toată  încrederea  în 
el.  Daca  va  lipsi  cumpăna  păstrării  celor  tainice,  atunci  ar  face 
rană  peste  rana  şi  ar  pune  neîncredere  peste  neîncredere. 

Să  fie  evlavios.  „Cum  po{i  —  zice  Sfântul  Ambrozie  —  t*nea 
pe  cineva  mai  sus  decât  tine,  când  îl  vezi  mai  jos  în  moravurile 

lui  V  Mai  sus  să  fie  pentru  mine  acela,  cui  vreau  să  mă  încredinţez. 
Mă  va  îngriji  oare  aceia  care  pe  sine  nu  se  îngrijeşte  ? 

Să  fie  binevoitor.  De  a  găsit  cineva  un  bărbat  bogai  în  sfaturi, 
dar  nu  binevoitor,  acela  a  găsit  un  izvor,  care  este  închis  în  sine  şi 
cu  greu  se  poate  apropia.  De  va  fi  învăjat,  dar  nu  bun,  trebuie  să 
te  temi  ca  să  nu  te  strice  prin  viafa  lui  neroditoare. 

Să  fie,  în  sfârşit,  plin  de  râvnă,  puţin  grijindu-se  de  odihna  sa 
şi  neobositor  în  desăvârşirea  sufletelor  acelora,  cari  doresc  sporirea 
dragostei  lui  Hristos,  Dar  pentruca  să  găseşti  un  astfel  de  bărbat, 
trebue  să  te  rogi  pentru  alegerea  lui:  „Doamne,  care  ştii  inimile 
tuturora,  arată-mi  pe  care  l-ai  ales". 1 

PURTAREA  FAŢĂ  DE  DUHOVNIC 

Să  fii  supus  şi  ascultător  duhovnicului  tău  precum  mădulările 
capului,  şi  învăţăturile  lui  ca  poruncile  lui  Dumnezeu  si  le  păzeşti, 
cu  toată  dragostea.  Cum  se  va  însănătoşa  acel  bolnav  care  nu  face 
cele  ce  porunceşte  medicul?  Dumnezeu  nu  va  lăsa  să  fii  înşelat, 
dacă  cu  bună  credinţă  ie  vei  supune  sfaturilor  şi  judecăţii  duhov¬ 
nicului  iău.  Ce  are  de  a  face,  dacă  Dumnezeu  îţi  face  cunoscută 
voia  sa  prin  sine  sau  prin  slujitorii  săi,  fie  oameni,  fie  îngeri. 

Să  ie  porţi  faţă  de  el  sincer  şi  în  chip  firesc,  neascunzând  nici 
o  mişcare  a  sufletului  tău.  Rănile  închise  dor  mai  mult,  dar  strică¬ 
ciunea  cea  dinlăuntru  scoasă  odată  afară,  durerea  se  deschide  spre 
sănătate.  Ruşinează-te,  dar  totuşi  descopere  totul  şi  nimic  să  nu 
ascunzi.  Nu  judeca  pe  judecătorul,  deoarece  dânsul  după  dreplate 
judeca. 

Precum  oile  ascultă  pe  păstorul  lor  ori  şi  unde  le-ar  duce,, 
astfel  vei  asculta  şi  tu  pe  conducătorul  tău.  Nu  le  îndoi,  ci  ioate 
celea  ce  ţi-a  zis,  să  le  ţii  de  sfinte,  folositoare  şi  înţelepte.  Nu  eşti 
judecătorul  duhovnicului,  ci  dânsul  este  al  iău.  Nu  ştie  judeca  acela 
care  a  învăţat  să  asculte  cu  desăvârşire.  Cel  bolnav  trebuie  să  fie 
diefa  rânduită  de  medic,  dacă  vrea  să  fie  repede  şi  deplin  sănătos. 


1  FapI,  I — 24. 

EPILOGUL  RĂSVRĂTIRU  POSTULUI  PREOT  IOSIE  IRITA 

Dela  1933  încoace,  o  singură  dată  s'a  rostii  « Revista  Teo¬ 
logică »  asupra  acţiunii  fostului  preot  Trifa :  atunci  când  ruptura 
pe  care  o  punea  ta  cale  omul  înconjurat  de  atâta  simpatie  aici 
în  centrul  Mitropoliei  Ardealului,  se  consumase  de  jumătate. 
*Un  prieten  al  O  asiei*  a  povestit  atunci  cu  o  dreaptă  cruzime  şi 
o  nu  mai  puţin  justificată  mâhnire,  trista  istorie  a  răsvrătini  sate 
(Revista  Teologică,  1939,  p.  192—195). 

Se  părea  că  dosarul  fusese  închis,  mai  ales  că  Sf.  Sinod  al 
Bisericii  României  îl  caterisise  pe  preotul  în  jurul  lucrării  misio¬ 
nare  a  căruia  s’au  îngrămădit  atâtea  nădejdi  aici,  şi  atâta  neîn¬ 
credere  aiurea.  Ci  iată  că  n’a  fost  aşa.  Căci  Ierarhul  care  Ta  scos 
din  anonimat  şi  Ta  răsfăţat  cu  o  încredere  neţărmurită  chiar  şt’n 
acele  momente  dificile  când  se  striga  din  toate  părţile  —  cu  ex¬ 
cepţia  Sibiului  care  a  dat  viaţă  frăţiei  misionare  « Oastea  Dom¬ 
nului*  —  că  iese  din  alvia  Bisericii,  iot  mai  nădăjduia  în  întoar¬ 
cerea  celuice  ieşise  de  sub  ascultarea  autorităţii  bisericeşti.  Drept 
aceea,  departe  de-a  se  grăbi  să  aplice  sancţiunile  dictate  de  sen¬ 
tinţa  supremului  for  al  Bisericii  noastre,  ierarhul  ocrotitor  al 
« Oştii  Domnului »  s’a  nevoit  întru  îndelungă  răbdare,  lăsând  răgaz 
fostului  preot  Trifa  să  se  mai  chibzuiască,  în  nădejdea  că  doar- 
doar  s’o’ntoarce  acasă. 

Au  trecut  câţiva  ani  de-atunci,  ani  de  crâncene  griji  pentru 
căpetenia  Bisericii  ortodoxe  din  Ardeal ,  ani  de  nesupărată  lucrare 
pentru  fostul  preot  Trifa,  care’n  loc  să  se  căiască,  lucra  înainte 
pentru  câştigarea  de  suflete  rupte  din  trupul  Bisericii.  Nu  facem 
gratuite  procese  de  intenţii  unui  om  care  pornise  la  lucru  în 
ogorul  Bisericii,  când  afirmăm,  după  cele  întâmplate  în  vremea 
din  urmă,  că  fostul  preot  Trifa  a  fost  de-o  feroce  nesinceritate 
în  toată  această  vreme.  Şi  iată  dece.  In  ultimul  timp,  la  cererea 
proprie,  a  fost  primii  în  audienţă  de  1.  P.  S.  Mitropolit  Nicolae, 
de  mai  multeori  şi  mai  bine  de  cum  s’ar  fi  putut  aştepta.  Fapt 
care  desvâlue  din  destul  bunele  intenţii  ale  I.  P.  S.  Mitropolit 
Nicolae,  care,  după  caterisirea  pronunţată  de  Sf.  Sinod  ar  fi  putut 
nici  să  nu  mai  stee  de  vorbă  cu  el.  Cele  ce-au  urmat,  au  dovedit 
că  preotul  caterisit  s’a  arătat  nevrednic  de  acest  părintesc  trata¬ 
ment.  Căci  în  loc  să  se  pocăiască,  s’a  înfundat  şi  mai  adânc  în 
rătăcirea  spre  care  apucase.  Iată  câteva  fapte. 

Cătră  sfârşitul  anului  trecui,  Sf.  Sinod  al  Bisericii  României 
a  aprobat  nişte  statuie  pentru  buna  îndrumare  şi  aşezarea  pe 

temelie  trainică  a  obştei  religioase  « Oastea  Domnului *.  Ele  au 
fost  publicate  în  numărul  de  anul  nou  1937  al  foilor  Lumina  Şa¬ 
lelor  şi  Oastea  Domnului.  Era  de  aşteptat  ca  fostul  preot  losif 
Trifa,  care  înaintase  cererea  de  graţiere  Sf.  Sinod,  să  le  primească 
fără  nici  o  discuţie,  dovedind  prin  aceasta  că  se  supune  acestei 
înalte  orânduiri  a  soborului  ierarhilor  noştri,  cari  « în  numele 
Domnului *  s’au  sfătuit  şi  au  aprobat-o.  Eostul  preot  losif  Trifa 
trebuia  să  înţeleagă  că  în  Biserică  una-i  să  fii  <cap *  şi  alta  <pi- 
cior *,  că  în  Biserică  sălăşluieşte  viată  dar  şi  ordine,  că  cea  dintâi 
fără  cea  din  urmă  duce  la  anarhie,  că  statutele  tocmai  deaceea 
au  fost  alcătuite  ca  să  capteze  apele  vieţii  religioase,  să  nu  le 
lase  să  se  reverse  şi  să  pricinuiască  pagube  ci  să  le  canalizeze 
pe-un  scoc  precis,  căci  numai  aşa  vor  învârti  cu  destulă  putere 
roata  cea  grea  a  < morii*  Oştii  Domnului. 

In  loc  să  facă  aşa,  într’un  articol  publicai  în  foaia  sa  per¬ 
sonală  *!sus  Biruitorul »  (Nr.  3  din  1937),  asupra  mişcării  dela 
Oxford,  a  îndreptat  prima  săgeată  —  pe  ocolite  —  asupra  statu¬ 
telor.  Tâlcul  lui  e  acesta :  Oastea  Domnului  e  o  frăţie  religioasă 
interconfesională,  fără  o  pravilă  scrisă,  adică  o  copie  a  mişcării 
dela  Oxford.  Asta .  după  concepţia  fostului  preot  Trifa,  dar  nu 
după  rânduelile  cele  din  veac  ale  Bisericii  ortodoxe. 

Intre  timp,  la  audienţa  din  21  Ianuarie  a.  c..  —  ultima  au¬ 
dienţă  —  fostul  preot  losif  Trifa  a  declarat  1.  P.  S.  Mitropolit 
Nicolae,  că  sufleteşte  nu  s’a  putut  hotărî  să  se’ntoarcă  în  Biserică. 
A  fost  aceasta  ziua  în  care  fostul  preot  Trifa,  care  de  drept  a 
încetat  de  mult  să  mai  facă  parte  din  Biserica  ortodoxă,  de  fapt, 
a  murit  în  ochii  acestei  Biserici. 

O  săptămână  mai  târziu  ( Isus  Biruitorul  Nr.  5,  1937),  ia 
atitudine  făţişe  faţă  de  statutele  *Oştii  Domnului*,  afirmând 
intr'un  articol  întitulat  ( dece  ?)  *Pe  drumul  crucii  Domnului  Isus*, 
că  .statutele  aşa  cum  sunt  înseamnă  stingerea  (?)  O  astei. . 

Dece  ?  fiindcă  ele  au  fost  alcătuite  fără  a  fi  consultat  fostul 
preot  Trifa  ?  Fapt  pentru  care  el  face  pe  supăratul.  Iată  cum  vine 
asta.  Statutele  alcătuite  de  Sf.  Sinod  înseamnă  « stingerea *  Oştii 
Domnului.  Asta.  pentrucă  nu  le-a  făcut  fostul  preot  Trifa.  De  le 
făcea  el.  sau  de  se  făceau  în  colaborarea  sa,  atunci  ar  fi  fost 
„impecabile" .  Cu  alte  cuvinte,  un  preot  caterisit  calcă  în  picioare 
competenţa  Sf.  Sinod,  în  care  Biserica  noastră  —  şi  noi  cu  ea, 
se'nţelege  /  —  vedem  soborul  Sf.  Apostoli  la  lucru,  „socotindu-se 
pe  sine  a  fi  cineva".  Fostul  preot  Trifa  este  contrar  Bisericii,  nu 
crede  în  capacitatea  de  mântuire  a  acesteia ;  fostul  preot  Trifa 
îşi  ia  aiere  de  reformator,  dăscăleşte’n  dreapta  şi’n  stânga  cu  în- 
drâsneala  omului  care  nu  vrea  să  vadă  ci  păşeşte  cu...  stângul, 
ffe-am  înşela  dacă  am  crede  că  el  ar  subscrie  la  unele  ca  acestea, 
deşi  adevărul  în  trista  istorie  a  răsvrătirii  sale,  e  acesta  şi  numai 
acesta.  Nu  !  Căci  în  acelaş  număr,  dupâce  critică  cu  înverşunare 
statutele  „ Oştii  Domnului",  iscăleşte  o  „declaraţie" ,  în  care,  printre 

alte,  spune :  „Pe  viilor  însă,  după  acest  cuvânt,  nu  mă  voiu  mai 
ocupa  de  aceste  statute,  înţelegând  să  nu  critic  (?)  şi  să  nu  tulbur 
(?)  un  lucru  pe  care  şi  l-a  însuşit  Sf.  Sinod ;  înţelegând  peste  tot 
să  nu  fac  vre-o  tulburare  sau  ruptură  în  biserica  noastră  ortodoxă”. 
Nici  nu  mai  e  nevoie ■  Ajunge  atâta,  pentru  a  pricepe  intenţiile 
sale.  Căci,  e  de  tot  clar  un  lucru:  fostul  preot  Trifa,  care  sufle¬ 
teşte  nu  se  mai  poate  hotărî  să  se’n  toarcă  în  Biserică ,  foloseşte 
totuşi  această  Biserică  de  paravan,  la  adăpostul  căruia  crede  că  şi 
va  putea  continua  afacerile,  cum  a  făcui  în  ultimii  ani.  El  ştie 
bine  un  lucru  :  entuziasmul  „ admiratorilor “  săi  se  va  topi  în  clipa 
când  ostaşii  vor  afla  că  el  a  fost  aşezat  înafara  Bisericii. 

Sperăm  că  nu  va  fi  departe  ziua  aceea. 

Ce  va  urma,  nu-i  greu  să  prevedem. 

Autoritatea  bisericească  va  lua  măsurile  dictate  de  împre¬ 
jurări  împotriva  celuice  „strică  Biserica  lui  Dumnezeu” .  Fiindcă 
—  repetăm  ceeace  s’a  mai  spus  odată  aici  —  Biserica  n’are  cre¬ 
dincioşi  de  dat  în  arendă.  Cine  nu-i  cu  Biserica,  e  împotriva  ei. 
Ea  i-a  dat  destul  răgaz  preotului  răzvrătit  să  se  căiască  şi  să  se’n- 
toarcă  de  unde  a  plecat.  Deacum  înainte,  orice  îngăduinţă  poate 
fi  primejdioasă  pentru  buna  linişte  a  acestei  Biserici. 

Un  rău  —  ca  şi  o  buruiană  •  -  nu  se  retează,  ci  se  smulge 
cu  rădăcină  cu  tot.  Prestigiul  Bisericii  cere  acest  lucru. 

Cât  priveşte  „Oastea  Domnului" ,  suntem  siguri  că  ea  va  fi 
deacum  înainte,  ceeace  a  fost  în  gândul  întemeietorului  ei:  nu 
averea  unui  om,  ci  Oastea  Bisericii,  nu  marfă  de  import,  ci  suflet 
din  sufletul  acestei  Biserici. 

A  sia  în  fruntea  acestei  „Oşti”  şi  a  îndruma  aşa  cum  cer 
rânduielile  noastre  de  veacuri,  e  o  datorie  sfântă  pentru  orice 
preot  ortodox. 

/I  apăra  această  „Oaste”  şi  a-i  sprijini  idealurile,  e  datoria 
fiecărui  mădular  al  Bisericii  ortodoxe  româneşti- 

Drept  aceea,  C.  noştri  preoţi  au  acum  prilejul  şi  îndatorirea 
de-a  arăta  măsura  râvnei  lor  de  păstori  şi  paznici  treji  ai  Bise¬ 
ricii  ortodoxe,  zorind  să  ia  măsurile  dictate  de  împrejurări,  pen- 
truca  să-şi  ferească  credincioşii  de-a  se  lăsa  târâţi  în  rătăcirea 
ce  s’a  ivit.  in  acest  scop,  vor  lămuri  pe  păstoriţii  lor  asupra  ne¬ 
ascultării  de  care  s’a  făcut  vinovat  fostul  preot  Trifa,  care  s'a 
aşezat  pe  sine  înafară  de  Biserică  şi  le  va  arăta  că  aceeaşi  pe¬ 
deapsă  ii  va  nimeri  pe  ceice  s’ar  încumeta  să-l  urmeze.  Vor 
interzice  credincioşilor  să  mai  citească  foaia  „ Isus  Biruitorul ”, 
arâtându  le  că  ea  nu  vorbeşte  în  numele  Bisericii.  Pe  de  altă 
parte,  vor  căuta  cu  tot  dinadinsul  să  răspândească  foile  „Lumina 
Satelor “  şi  „ Oastea  Domnului “  şi  vor  concentra  în  mâinile  lor 
frânele  conducerii  „Oştii  Domnului “  din  parohie. 

Toate  acestea  se  vor  săvârşi  cu  desinieresul  celuice  lucrează 
nu  venlru  slava  sa,  ci  pentru  mărirea  Bisericii  noastre  ortodoxe. 

SUPREMA  JERTtA  :  SĂ  MORI  PENTRU  CRUCE 

In  Spania  zilelor  noastre  nu  se  duce  numai  un  răsboiu  cum¬ 
plit  între  fraţii  de  acelaş  sânge,  ci  dintr’o  tabără  „ se  trage  cu 
mitraliera  în  obrazul  lui  tiristos“  iar  din  cealaltă,  se  luptă  contra 
lui  Antichrist.  In  Spania  zilelor  noastre  se  dispută  faţa  de  mâine 
a  Europei. 

Ispitiţi  de  dorul  de- a  se  jertfi  pentru  o  cauză  sfântă,  şapte 
români  voinici  au  plecat  acolo  să  se  oştească  pentru  Hristos.  Doi 
dintre  ei  au  căzut  cum  cad  vitejii,  chemând  în  încleştarea  morţii 
numele  Patriei  şi  numele  Lui, 

Numele  lor:  Ion  I.  Moţa  şi  Vasile  Marin. 

Jertfa  lor  ne-a’nălţat  şi  ne-a'ntârit ■ 

Pe  lespedea  deia  căpătâiu,  Jara  care  se  pregăteşte  să  le 
ocrotească  osemintele  întru  ale  sale,  ar  trebui  să  scrie,  în  loc  de 
epitaf,  doar  atât:  Cuvântul  Crucii,  pentru  ceice  pier  —  e  nebunie ; 
pentru  noi  însă,  ceice  ne  mântuim,  este  puterea  lui  Dumnezeu  (I. 
Cor.  1,  18).  Ca  generaţiile  viitoare  sâ’nveţe  din  pilda  lor  că  jertfa 
nu-i  o  vorbă,  ci  e  faptă;  că  suprema  jertfă  e  să  mori  pentru  cruce. 

GRIGORIE  T.  MARCU 

Albert  Ehrhard :  D1E  KIRCHE  DER  MĂRTYRER,  Ihre  Auf- 
yaben  und  ihre  Leistungen;  Munchen,  I.  Kosel  &  Fr.  Pustei,  1932  î 
XII +  412  p. 

Cartea  —  una  din  proaspetele  achiziţii  ale  impunătoarei  biblio¬ 
teci  a  I.  P.  S.  Mitropolit  Nicolae  —  te  atrage  dela’nceput,  numai 
prin  titlul  ei  atât  de  evocator :  Biserica  Martirilor.  Conţinutul  ei,  nu-{i 
spulberă  fiorul  cu  care-i  deschizi  paginile  încărcate  de  belşug  sufle¬ 
tesc,  ci  ţi-1  înmuljeşte.  E  o  carte  scrisă  pentru  minte  şi  pentru  suflet, 
o  carte  care-ţi  sporeşte  învăţătura  şi-ţi  copleşeşte  inima.  Sunt  con¬ 
vins  că  despre  această  perioadă  de  creştinism  integral,  autentic,  pe 
care  ochii  inimii  şi-o  reprezintă  în  complexul  istoriei  bisericii  cre¬ 
ştine  ca  pe-o  torfă  de  lumină  ce  acţionează  „pe  undă  lungă",  nu 
poţi  scrie  ceva  de  ispravă  decât  dacă  consimţi  întru  totul  cu  idealul 
care  a  creial  această  uriaşe  epopee  a  jertfei,  care  stă  la  celălalt 
capăt,  la  rădăcina  istoriei  creştinismului.  Profesorul  A.  Ehrhard  dela 
Universitatea  din  Bonn,  e  dinlr’aceştia. 

Problema  l-a  pasionat  o  viată  întreagă.  In  anii  de  profesorat 
dela  Wurzburg,  Viena,  Freiburg  şi  Sfrasbourg  a  aşezat  cărămizile 
acestui  splendid  edificiu ;  la  Bonn,  l-a  pus  sub  coperiş.  N’a  stat  în 
intenţia  sa  să  scrie  o  carte  savantă  asupra  creştinismului  primar 
şi  numai  atât.  Cartea  sa  e  scrisă  ca  să  fie  citită  în  cercuri  cât 
mai  largi,  nu  să  fie  aşezată’n  raft.  Din  această  pricină  a  măturat 
orice  „subsol"  ştiinţific,  dându-ne  o  carte  trecută  prin  sufletul  său, 
care  vrea,  la  rândul  ei,  să  împărtăşească  cititorilor  o  idee  clară 
despre  toate  câte  a  lucrat  şi  a  pătimit  Biserica  creştină  (el  spune 
dearândul,  ca  orice  romano-catolic  ce  se  respectă :  Biserica  catolică  !> 
în  vremea  tinereţii  sale,  pentru  înoirea  spirituală  şi  reiigioasă-morală 
a  omenirii.  Şi  ca  o  consecinţă  practică  a  acesteia,  să  ne  întărească 
în  convingerea  că  îmbunătăţirea  stărilor  actuale  ale  lumii  nu  va  putea 
ti  săvârşită  decât  printr’o  năzuinţă  serioasă  şi  continuă  de  a  realiza 
idealurile  de  viaţă  superioară  ale  primei  creşiinătăţi. 

Cartea  prof.  Ehrhard  nu-i  o  istorie  a  persecuţiilor  îndurate  de 
creştinii  primelor  veacuri,  în  sensul  strâmt  al  cuvântului,  cum  e  bună¬ 
oară  monumentala  Hisioire  des  persecutions  a  lui  Paul  Allard  (Paris, 
45  1903 — 1908),  pe  care  —  constatăm  cu  oarecare  surprindere  — 
prof.  Ehrhard  n’o  învredniceşte  de-o  menţiune,  în  lista  dela  pag. 
409—412,  deşi  e  fundamentală  şi  mai  are  şi  „avantajul"  de-a  fi  opera 
unui  romano-catolic.  Cu  aceasiă  problemă  se  ocupă  numai  în  prima 
parte  a  lucrării.  Ea  sare  pragul  aceslei  secţiuni,  răsbind  în  com¬ 
plicatul  domeniu  al  aprigelor  lupte  pentru  apărarea  dreptei  credinţe 

împotriva  convoiului  de  erezii  cari  au  căşunat  Bisericii  primare  atâtea 
suferinţi.  „Biserica  martirilor”  e  o  istorie  complectă  şi  curgătoare 
a  primelor  veacuri  de  viată  creştină,  sub  toate  aspectele  ei. 

Nu  pot  rezista  ispitei  de-a  spicui  câteva  idei  din  avântata 
parte  finală  a  acestei  frumoase  lucrări :  începuturile  nouei  vieţi  cul¬ 
turale  creştine.  Dacă  cultura  cuprinde  „rezultatul  acelei  activităţi 
a  unui  popor,  dintr’un  timp  anumit,  care  are  de  obiect  îngrijirea  re¬ 
ligiei,  cunoaşterea  adevărului,  întemeierea  moralităţii,  paza  dreptului 
şi  o  concepţie  estetică  a  artei;"  dacă  civilizaţia  se  raportează  la  îm¬ 
bunătăţirea  traiului  în  latura  sa  materială,  apoi  putem  spune  că  pentru 
epoca  martirilor,  aceasta  din  urmă  nu  intră  în  sfera  ei  de  preo¬ 
cupări,  pe  când  prima  e  o  realitate  palpabilă.  Cum  vom  vedea. 

O  bună  parte  a  omenirii  vremii  aceleia  a  fost  răpită  supersti¬ 
ţiilor  politeisie  şi  dotată  cu  o  religie  regenerată,  nouă. 

In  lumea  păgână,  religia  şi  moralitatea  stăteau  uneori  intr’o 
opoziţie  vădită.  Chiar  idealului  moral  al  filosofiei  stoice  îi  lipsea 
puterea  de  a  descăleca  din  sfera  abstracţiunii,  jos,  în  marea  vieţii. 
Pentru  creştinism,  religia  şi  morala  sunt  o  unitate,  asemenea  unui 
copac  plin  de  sevă  pe  care  nu-1  poţi  despica  In  două  fără  primejdia 
de-al  nimici.  $i  aşa  mai  departe...  Simbolul  puterii  dumnezeeşti 
care  a  transformat  o  lume  cufundată  în  mocirlă  într'o  mare  de  lumină, 
e  crucea  lui  Hristos. 

Cartea  sfârşeşte  senin,  proptindu-fi  cugetul  pe  culmea  unui  în¬ 
demn  cules  din  înţelepciunea  celor  trecute  vremi.  Să  jinem  cu  tărie 
la  acest  simbol:  Das  Kreuz  Christi  unsere  hochste  Ehre,  unsere 
beste  Lehre,  unsere  starkste  Wehre! 

„Biserica  martirilor*  —  nu  ştiu  de  ce  şi  nu  ştiu  cum  —  parecă 
sună  astăzi  ca  o  mustrare. 

GÂNDIREA.  Revista  de  mare  prestigiu  românesc  şi  ortodox 
„Gândirea,  a  trecut  la  dosar  un  deceniu  şi  jumătate  de  viată.  Ce- a 
însemnat  această  viată,  se  chiamă  cutezanţă  în  rostirea  eternelor 
adevăruri  româneşti.  Ea  trăieşte  printr'un  singur  om,  di  Nichifor 
Crainic,  flancat  de-o  trupă  de  cugetători  cari  ştiu  ce  vreau. 

Primul  fascicol  al  anului  XVI  (1937),  poartă  manşeta:  »Doc- 
trinâ  ortodoxă *.  Materialul  „laic*  e  strâns  în  cleştele  celor  două 
studii  late  şi  adânci:  „Ortodoxie*  de  Nichifor  Crainic  şi  „Cele  două 
împărăţii*  de  D.  Stăniloae,  cari  nu  se  rezumează  ci  se  citesc. 

#  GRIGOR1E  T.  MARCU 

Nicolae  Arseniev ;  IZ  JIZNI  DUHA  (Din  viaţa  spiritului) ;  Var¬ 
şovia,  1935,  p.  173. 

Profesorul  rus  Nicolae  Arseniev,  unul  dintre  pilaştrii  teologiei 
ortodoxe  din  zilele  noastre,  şi-a  adunat  în  volumul  publicat  sub  titlul 
sugestiv:  „Din  viata  spiritului*,  o  seamă  din  articolele  şi  studiile 
scrise  între  anii  1918 — 1933  şi  răspândite  până  acum  prin  diferite 
reviste  cari  le-au  dat  ospitalitate  la  vremea  sa. 

Profesorul  Arseniev  (prof.  de  filosofie  !a  Univ.  din  Konigsberg 
şi  de  teologie  la  Univ.  din  Varşovia),  este  îndeobşte  cunoscut  ca 
unul  dintre  cei  mai  de  seamă  gânditori  şi  teologi  mistici  ortodocşi. 
Abordează  de  obiceiu  probleme  dogmatice,  apologetice,  liturgice 
etc.,  şi  încearcă  pătrunderea  lor  pe  cale  mistică ;  Ia  fel  procedează 
şi  în  tratarea  problemelor  înmănunchiafe  în  noua  sa  carte.  începe 
cu  o  «introducere  în  filosofia  creştinismului*,  mistica  sfintelor  taine, 
a  mântuirii ;  adaugă  apoi  pagini  nemuritoare  despre  «sufletul  Orto¬ 
doxiei*  (p.  39 — 80).  Închină  apoi  pagini  lui  Dostoiewski  şi  operii 
sale,  lui  Solowiew  şi  lui  Trubeţkoi. 

In  partea  doua,  discută  însăşi  problema  misticei  creştine  şi  — 
dnpăce  adaugă  unele  meditaţii  asupra  fericitului  Francisc  de  Assîsi 
şi  a  evului  mediu  —  încheie  cu  amintiri  din  Rusia  antebelică. 


W.Zaîkyn:  „UWAGl  O  STAN1E  WSPOLCZESNEj  TEOLOG)! 
PRAWOSLAWNEJ*  (Observaţii  asupra  stării  actuale  a  teologiei 
ortodoxe).  Lwow,  1935,  p.  44. 

Profesorul  W.  Zaîkyn  şi-a  extras  în  broşură  însemnările-i  asupra 
stării  de  azi  a  ştiinţei  teologice  ortodoxe  —  pe  cari  ie  publicase 
mai  ’nainte  în  revista  „Collecianea  Theologica*  din  Lwow  (Lemberg). 
Partea  care  priveşte  teologia  rusă  o  vom  traduce  pentru  bogăţia 
informaţiunilor  şi  interesantele  observaţii  ale  autorului. 


=3= 


Dr.  LtVIU  STAN 


Dr.  Mircea  Suciu-Sibianu :  GÂNDURI  CREŞTINEŞTI;  voi.  1, 
(Seria  didactică).  Sibiu,  1937;  pag.  112;  Preţui  Lei  40. 


Cultura  în  sensul  adevărat  al  cuvântului  nu  contrazice  idealul 
creştin.  Ba  mai  mult  decât  atâta,  sociologia  creştină  îmbină  cu  folos 
idealul  culturii  cu  cel  al  creştinismului.  Acest  lucru  îl  atestă  marele 
bacteriolog  Pasteu^  în  cuvintele;  „Dacă  aş  studia  mult  aş  avea 
credinţa  unui  ţăran  breton,  dacă  aş  studia  şi  mai  mult  aş  avea 
credinţa  unei  ţărance  bretone".  Cred  că  mărturisirea  acestui  mare 
om  de  ştiinţă  sprijineşfe  pe  deplin  aserţiunea  de  mai  sus. 

Anul  acesta  ne  vine  o  mare  bucurie:  cartea  dlui  Dr.  M.  Suciu- 
Sibianu,  „Gânduri  creştineşti",  care  nu  contrazice  ceeace  spuneam 
mai  sus,  ci  aprobă  şi  confirmi.  Idealul  autorului  e  atingerea  desă¬ 
vârşirii  creştine,  trăirea  în  Hrisfos.  Şi  ce  frumos  păşeşte  pe  această 
cale,  prin  două  mijloace :  unul  pe  care  i-1  dă  sufletul  plin  de  aroma 
divină  a  Bibliei;  al  doilea  pe  care  i-1  dă  ştiinţa  medicală  prin  care 
poate  alina  dureri  şi  necazuri. 

Cartea  „Gânduri  creştineşti"  ne  arată,  prin  exemple  frumoase 
şi  cu  asemănări  din  domeniul  în  care  autorul  e  stăpân,  din  domeniul 
medicinei,  calea  pe  care  mergând  vei  putea  să  te  uneşti  cu  Dum¬ 
nezeu.  M’a  frapat  mult  felul  in  care  un  medic  ştie  să-şi  pună  în 
aplicare  ştiinţa ;  nu  numai  spre  tămăduirea  trupului,  ci  şi  spre  vin¬ 
decarea  sufletului.  Prin  exemple  şi  asemănări,  distruge  prejudecăţi 

referitoare  la  trăirea  creştină,  cum  ar  fi  neglijarea  trupului,  pentru  a 
vedea  mai  mult  de  suflet  şi  spune :  trupul  e  templul  sufletului.  Com¬ 
bate  darvinismul,  cu  toate  anexele  sale,  aducând  pentru  aceasta 
mărturii  din  cei  mai  mari  învăţaţi  ai  lumii.  Celor  necredincioşi  le 
recomandă  „să  încerce  efectul  unei  rugăciuni  stăruitoare  şi  fierbinţi, 
zi  de  zi,  şi  vor  vedea  că  Dumnezeu,  primindu-le  rugăciunea,  vor 
pierde  şi  scepticismul  şi  otrava  îndoielii  şi  necredin(ei“  (pag.  76). 

Indică  în  aproape  toate  articolele  felul  de  traiu  zilnic  al  unui 
creştin.  Învăţăturile  d-sale  cu  privire  la  acest  lucru  mi  le-am  adunat 
infr'o  singură  freză:  în  fiecare  zi  o  faptă,  în  fiecare  zi  cel  puţin  o 
rugăciune,  în  fiecare  zi  cel  puţin  o  pagină  din  Sf.  Scriptură. 

Arată  în  câteva  articole  felul  cum  poate  influenfa  sufletul  asupra 
corpului,  prin  schimbări,  prin  stigmatizări.  Ne  da  exemplu  pe  Fran- 
cisc  de  Asissi  şi  tânăra  germană  Tereza  Neumann  din  Konnersreuth. 
Vorbeşte  în  legătură  cu  această  idee  despre  Lourdes  şi  Maglavit. 

Ne  poartă  prin  Ţara  Sfântă,  împreună  cu  Mântuitorul  la  propo- 
veduire,  pe  drumul  calvarului  pe  Golgota. 

Ne  dă  exemple  de  mari  oameni  de  ştiinţă  —  Dr.  Paulescu  sau 
Charles  de  Foucauld  —  cari  cu  toate  că  au  repurtat  succese  mon¬ 
diale  în  domeniul  ştiinţei,  n’au  încercat  nici  când  —  aşa  cum  fac 
unii  cârpaci  ai  ştiinţei  —  să  combată  perceptele  creştinismului,  ci  au 
afirmat  adevăruri  ca :  „Religia  este  treapta  supremă  a  ştiinţei  şi  că 
cea  mai  înaltă  filosofie  este  sf.  Evanghelie"  (pag.  101).  Piticilor 
ştiinţei,  le  spun  să  privească  la  acest  doctor  în  medicină  şi  ştiinţe 
naturale,  ramurile  cari  dau  cei  mai  mulţi  îngâmfaţi  ai  ştiinţei,  ceri 
încearcă  să-l  nege  pe  Dumnezeu. 

Asupra  acestor  lucruri  insistă  mai  mult  autorul  şi  are  autori¬ 
tatea  morală,  căci  după  cum  am  spus,  e  om  de  ştiinţă  şi  totuşi  foarte 
bun  fiu  al  Bisericii. 

Dar  să  nu  uităm  că  în  toate  părfile  cărţii  găsim  şi  un  curat 
suflet  naţionalist,  dornic  de  o  radicală  schimbare  in  treburile  Patriei. 

Cartea,  după  cum  am  spus  mai  sus,  bucură  toată  suflarea  or¬ 
todoxă,  mai  ales  fiindcă  e  scrisă  de  un  medic.  Recomandăm  spre  citire 
această  carte  tuturor  fiilor  Bisericii  noasire  ortodoxe,  fiind  o  sub¬ 
stanţială  hrana  sufletească.  E  scrisă  într’o  limbă  uşoară  şi  plăcută, 
pe  înţelesul  tuturor.  GH.  MALENE 

Preotul  A.  Nana :  SUFLETE  DE  MUCENICI,  (Popasuri  duhov¬ 
niceşti  Nr.  9) ;  Tipografia  Arhidiecezană,  Sibiu,  1937 ;  pag.  94 ;  Pre¬ 
ţul:  Let  25. 

Cine  nu-1  cunoaşte  pe  Părintele  Aurel  Nanu,  profesor  la  şcoala 
normală  „Andreiu  Şaguna“  din  Sibiu,  acela  n’a  citit,  de  câţiva  ani 
încoace  nici  Lumina  Satelor,  nici  Telegraful  Român  şi  nici  Via  fa 
Ilustrată.  Ci  nu  cu  gândul  de-al  „prezenta"  cititorilor  noştri  grăiesc 
unele  ca  acestea.  Căci  scrisul  său  n’are  nevoe  de  nici  o  recoman¬ 
dare.  Se  recomandă  singur.  Cine  a  avut  norocul  să*i  cadă  în  mână 
vreodată  una  din  multele  povestiri  ale  Părintelui  Nanu,  sunt  sigur 
că  n’a  lăsat-o  neisprăvită.  De  mult  pândeam  un  prilej,  când  să  pot 

mărturisi  şi  în  scris  ce  cred  eu  despre  Părintele  Nanu  «scriitorul*. 
Nimeni  nu  povesteşte  frumos  ca  Părintele  Nanu.  Povestirile  sale 
nu  captivează  prin  vreun  element  sensafiana!,  pe  care  nu  l-ai  găsi 
în  ele  oricât  te-ai  canoni.  Ele  cuceresc  prin  talentul  cu  care  sunt 
alcătuite,  prin  grija  cu  care-şi  alege  subiectele  acestor  povestiri  şi 
prin  folosul  cu  care  e  împreunată  lectura  lor.  Căci  Părintele  Nanu 
povesteşte  din  Scripturi  şi  din  hrisoave.  Povesteşte  cu  simţire  de 
creştin,  cu  dragoste  de  român  şi  mai  ales  cu  gralu  de  poet.  Cele 
şapte  icoane  din  cartea  aceasta  —  Longin,  Lituon,  Corvinul,  Sava, 
Someşanul,  Crişan  şi  Buteanu  —  sunt  icoane  de  romani  şi  de  români. 
A  făcut  bine  că  le-a  adunat  de  prin  revisfe.  Nici  o  slovă  din  ele 
nu  trebuia  să  se  piardă.  Ar  fi  fost  păcat.  Căci  nu  sunt  scrise . . . 
la  cafenea.  Eu  unul,  constat  că  se  citesc  cu  vie  plăcere,  deşi  nu  le 
văd  acum  întâia  oară. 

Punefi  în  mâinile  tuturor  celor  ce-i  aveţi  dragi  o  carte  a  Păr. 
Nanu,  să-şi  petreacă  câteva  ceasuri  de  repaus  eu  ea. 

Pr.  Gh.  Secaş:  ÎN  ŞCOALA  DRAGOSTEI  LUI  ISUS  (Popasuri 
duhovniceşti  Nr.  10);  Sibiu,  Arhidiecezana,  1937;  90  pag.  Lei  25. 

Ultimul  fascicol  al  magazinului  sufletesc  „Popasuri  duhovniceşti", 
îmbie  obştei  cetitorilor  ei  „o  tâlcuire  pentru  zilele  noastre  a  minu¬ 
natului  capitol  13,  din  epistola  către  Corinteni  1  a  Sf.  Apostol  Pavel, 
potrivită  pe  înţelesul  poporului  după  un  mare  predicator  din  Apus" 
de  către  Păr.  Gh.  Secaş,  ale  cărui  osteneli  întru  povătuirea  „Oştii 
Domnului"  ne  sunt  bine  cunoscute  tuturor. 

Grăbii  de-o  cetiji  cu  toată  luarea  aminte.  Iar  P.  C.  autor  să 
nu  zăbovească  a-i  face  să  urmeze  una  asemănătoare  asupra  credinţei 
(Evrei  11  şi  par.).  GR.  T.  M. 

<£3 

Stan  A .  lonesca :  MONOGRAFIA  SCO  ALEI  PRIMARE  DE  STAT 
„OCTAVIAN  GOGA"  DIN  RĂŞINARI,  JUD.  SIBIU.  Tiparul  Tipogra¬ 
fiei  Arhidiecezaue,  Sibiu,  1936,  pag.  116. 

Cu  ocazia  serbării  centenarului  clădirii  şcoalei  primare  din 
Răşinari,  a  ieşit  la  lumină  aceaslă  carie  a  înv,  S.  A.  lonescu,  cu 
preţiosul  sprijin  al  dlor  Octavian  Goga,  Bucur  Sasu,  Păr.  Prot, 
Emilian  Cioran  şi  M.  Lungu. 

Ea  are  merilul  de  a  ne  desvell  trecutul  uneia  din  cele  mai 
vechi  şcoaîe  primare  româneşti  din  Ardeal,  de  pe  băncile  căreia  s’au 
ridicat  entuziaşti  luptători  pentru  binele  neamului  şi  al  Bisericii.  E 
destul  să  spunem  că  aci  şi-a  făcut  ucenicia  un  Dr.  Daniil  Popovici- 
Barcianu,  de  aici  s’a  ridicat  un  vlăstar,  care  a  avut  darul  să  con- 
tribue  la  formarea  „fiinţei  culturale  şi  a  substratului  omenesc  al  su¬ 
fletului"  M.  S.  Regelui  Carol  II,  dupăcum  ne-a  fost  mărturisit  de 
însuşi  M.  Sa  cu  ocazia  serbărilor  „Astrei"  la  Blaj :  „Temelia  culturii 
Mele  româneşti  a  venit  în  praful  desagilor  dascălului  Cionca  din 
regiunea  Sibiu-Răşinari*.  Şi  fot  de  aici  s’a  ridicat  acel  mare  fiu  al 
Răşinarului,  dl  Octavian  Goga,  marele  poef  şi  înflăcărat  apărător  al 
cauzei  românismului. 

Această  şcoală  şi-a  desfăşurat  acliviatea  sa  în  duhul  Bisericii 
Ortodoxe,  care  i-a  fost  dela  început  adevărata  aripă  ocrotitoare. 
Preoţii  bisericii  i-au  fost  primii  ei  îndrumători.  Pentru  bunul  ei  mers 
s’au  străduit  Episcopul  Vasile  Moga  şi  îndeosebi  Mitropolitul  Andreiu 
Şaguna,  cari  au  dovedit  viul  lor  interes  pentru  şcoalele  din  Arhie¬ 
piscopie,  fără  a  fi  neglijat  pe  cea  din  Răşinari,  pe  care  Şaguna  a 
vizitat-o  în  persoană  în  ziua  de  Buna-Vestire,  decretând  această  săr¬ 
bătoare  ca  patron  al  şcoaiei.  S'a  interesat  îndeaproape  de  şcoală, 
învrednicind-o  cu  cei  mai  luminafi  dascăli  şi  mat  presus  ridicând 
nivelul  şcoaiei,  dovedindu-şi  părinteasca  dragoste  ce-o  nutrea  faf» 
de  ea.  Dragostea  faţă  de  Răşinăreni  şi-a  coricreiizal-o  nemuritorul 
Şaguna  prin  dorinfa  de  a  se  odihni  cu  trupul  alături  de  Biserica  din 
Răşinari.  P.  DUMITREASÂ 

ATLASUL  L1NGU1ST1C  ROMAN.  Anunţăm  cu  bucurie  că  anul 
acesla  va  începe  să  apară,  sub  direcţia  D-lui  Sextil  Puşcariu,  marele 
Atlas  Linguistic  Român.  In  curs  de  opt  ani  limba  noastră  a  fost 
studiată  de  Dnii  Sever  Pop,  conferenţiar  la  Universitatea  din  Cluj 
şi  Emil  Petrovici,  profesor  de  filologie  slavă  la  aceeaşi  Universitate, 
în  380  de  sate,  pe  toată  întinderea  României  şi  dincolo  de  hotarele 
tării,  la  Românii  din  Grecia,  Aibania,  Iugoslavia,  Bulgaria,  Ungaria, 
Cehoslovacia  şi  Uniunea  Sovietică.  Cele  două  chestionare  pe  baza 
cărora  s’a  cules  un  material  extraordinar  de  bogat,  cuprind  7000 
de  cuvinte.  O  mulţime  de  elemente  latine,  dispărute  din  limba  lite¬ 
rară,  vor  apărea  pe  cele  câteva  mii  de  hărţi  ale  Atlasului,  care  dă 
şi  fotografii  de  mare  valoare  pentru  studiul  etnografiei. 

Abia  acum,  când  alături  de  atlasele  linguistice  existente  sau  în 
curs  de  apariţie,  ale  Franţei,  Cafaloniei  şi  Italiei,  îl  vom  avea  şi  pe 
a)  României,  vom  cunoaşte  imaginea  completă  a  romanităţii. 

Apariţia  Atiasuiui  Linguistic  Român,  pe  care  va  trebui  să  se 
întemeieze  de  acum  înainte  orice  cercetare  asupra  limbei  noastre 
si  asupra  limbilor  romanice  în  general,  a  fost  salutată  cu  entuziasm 
ia  noi  şi  în  străinătate.  Dl  lacob  )ud  profesor  la  Universitatea  din 
Ziirich  spune  despre  această  ,.mare  realizare  ştiinţifică"  („wissenschnfi- 
liche  Grosstat")  că  „începe  un  capitol  nou  nu  numai  în  linguistica 
română,  ci  şi  în  cea  internaţională". 

Ceice  abonează  Atlasul  până  la  15  Februarie  1937,  se  bucură 
de  o  reducere  de  40°/a,  plătind  un  volum  cu  4500  Lei.  (Lucrarea 
întreagă  va  avea  10  volume  şi  va  fi  terminată  în  8  ani).  Celorce 
nu-şi  pot  procura  această  operă  monumentală,  le  recomandăm  Micul 
Atlas  Linguistic  Român,  care  dă  răspândirea  cuvintelor  pe  hărţi 
sintetice  colorate,  de  format  mic.  Acesta  va  costa  1500  Lei  de 
volum  (200 — 250  hărfi). 

Doritorii  de  a-şi  procura  Atlasul  se  vor  adresa  Muzeului  Limbei 
Române  din  Cluj,  strada  Eltsabeta  23,  dela  care  vor  putea  cere  şi 
prospectul  bogat  ilustrat. 

DE  STRAJE  LA  HOTARELE  SFINTE:  „BISERICA  şl  ŞCOALA" 
ŞI  „LEGEA  ROMÂNEASCĂ"  ÎN  VEŞMÂNT  NOU.  De  Anul  nou,  doi 
confraţi  de-ai  noştri  de  luptă  ortodoxă,  două  străji  de  hotare  ale 
legii  româneşti  şi-au  potrivit  veşmânt  nou  pe  fetele  lor  curate. 

„Biserica  şi  Şcoala",  organul  oficial  al  episcopiei  Aradului,  a 
intrat  în  al  şaptelea  deceniu  al  existentei  sale.  Momentul  se  cerea 
sărbătorit.  P.  Sf.  Episcop  Andrei  a  găsit  de  cuvinjă  să-l  prăznu- 
iască  într'un  mod  original.  Căci  de  acum  înainte,  sarcina  conducerii 
„Bisericii  şi  Şcoalei",  trece  asupra  încercatelor  experienţe  scriitori¬ 
ceşti  ale  vrednicului  Părinte  Icon.-Stavr.  Dr.  Gh.  Ciuhandu,  consi¬ 
lier  referent  la  Episcopia  de  acolo.  Cât  de  bogat  e  lucrul  mâinilor 
sale  în  aria  vie{ii  noastre  bisericeşti  de  dincoace  de  Carpafi,  nu  mai 
irebue  s’o  spunem.  Nu  ne  putem  stăpâni  să  spunem  însă  altceva: 
Păr.  Dr.  Gh.  Ciuhandu,  nouă,  celor  grupaţi  în  jurul  vetrei  de  lumină 
a  acestei  reviste,  ne  este  îndeosebi  scump.  Căci  cititorii  noştri  — 
vechi  şi  noui  —  ştiu  doar  atât  de  bine  cu  câtă  pilduitoare  tragere 
de  inimă  şi  cu  câtă  tinerească  însufleţire  a  ostenit  P.  C.  Sa  în  pa¬ 
ginile  „Revistei  Teologice",  dintru  cele  dintâi  începuturi  ale  ei  şi 
până  ’n  ziua  de  azi.  In  noua  aposfolie  cu  care  a  fost  îmbrăcat,  îi 
dorim  deplină  izbândă. 

Al  doilea  confrate  dela  graniţa  de  vest,  „Legea  Românească", 
organul  oficial  al  Episcopiei  Orăzii,  ne  ajută  să  dăm  de  încă  o  urmă 
a  spiritului  activ  pe  care-1  posedă  P.  Sf.  Episcop  Dr.  Nicolae  Po- 
pooiciu.  Primul  număr  pe  anul  1937  aduce  —  ca  şi  „Biserica  şi 
Şcoala"  —  un  inimos  cuvânt  al  Episcopului  diecezan.  P.  Sf.  Sa  a 
încredinţat  conducerea  „Legii  Româneşti"  P.  C.  Păr.  Icon.-Stavr. 
Or.  Ştefan  Munteanu,  rectorul  Academiei  teologice  şi  profesorilor 
aceleiaşi  înalte  şcoale. 

Trimitem  aceleaşi  bune  urări  şi  celui  de-al  doilea  confrate 
dela  hotare.  GR.  T.  M. 

+  Pr.  ÎOAN  BRÂNZEA.  Preotul  loan  Brânzea  a  fost  o  făclie 
curată  care  s’a  mistuit  zi  de  zi  şi  clipă  de  clipă,  luminând  mereu 
altarul  sfânt  al  ortodoxiei  româneşti  din  cetatea  Braşovului.  Nebun 
în  sens  paulin  pentru  Hristos,  sufletul  lui  aprins  de  ideal  a  depăşit 
puterile  de  rezistentă  ale  unui  fizic  prea  delicat  pentru  lupta  con¬ 
tinuă  din  toate  tranşeele  vieţii  creştine.  Suflet  curat  ca  de  serafim, 
s'a  desinteresat  complect  de  cele  ale  vieţii  trecătoare,  dându-şi  cu 
o  dărnicie  neprecupeţită  viata  sa  întreagă  iui  Hristos  Dumnezeu.  El 

a  slujit  zi  de  zi,  într’un  chip  măreţ  liturghia  sfântă  a  împlinirii  dato¬ 
riei  prescrise  în  Testamentul  Mântuitorului  pentru  toji  preoţii  aceia 
cari  vor  să  fie  desăvârşiţi,  cari  vor  să  fie  urmaşi  adevăraţi  ai  Pă¬ 
storului  cel  bun,  „Profesor  de  religie  cum  liceul  Şaguna  n'a  avut 
dela  D.  Făgărăşianu  încoace",  ofijer  activ  şi  însufleţit  al  Oştii  Dom¬ 
nului,  preşedinte  care  da  viată  Societăţii  Sfântul  Gheorghe  din 
Braşov,  compozitor,  instructor  şi  conducător  iscusit  de  coruri  biseri¬ 
ceşti  şi  naţionale,  părinte  adevărat  al  orfanilor  din  internatul  ortodox 
şi  preot  gata  să  săvârşească  totdeauna  orice  slujbă  neremunerată 
a  fost  Ioan  Brânzea.  Dar  cine  poate  să  spună  toate  ostenelele  şi 
toate  realizările  acestui  idealist? 

In  ziua  de  3  Ianuarie  a.  c„  în  vârsta  fragedă  de  abia  32  ani, 
preotul  Ioan  Brânzea  s’a  stins  ca  o  floare  de  primăvară  atinsă  de 
brumă.  Biserica  ortodoxă  a  pierdut  în  el  un  slujitor  devotat,  neamul 
românesc,  un  fiu  ales,  iar  noi  toji  aceia  cari  l-am  cunoscut,  un 
prieten  cum  rar  mai  putem  întâlni  în  zilele  noastre.  Pr.  I.  Brânzea 
s’a  dus  acolo  unde  desigur  sufletul  lui  bun  şi  curat  se  va  simţi  mai 
bine  decât  în  valurile  lumii  pe  care  s’a  străduit  s’o  încreşlineze,  dar 
în  urma  lui  rămâne  un  gol  uriaş,  rămâne  o  sofie  şi  două  fetite  plă¬ 
pânde  şi  îndoliate  poate  pentru  toată  viata  lor.  Rămân  sbuciumati 
de  durere  părinţii  cari  şi-au  pierdut  suprema  lor  dragoste,  unicul 
fecior,  pentru  creşterea  şi  luminarea  căruia  s’au  jertfit  pe  ei  şi  toate 
ale  lor... 

Noi  aceia  cari  am  trăit  lângă  preotul  Ioan  Brânzea  şi  am  cu¬ 
noscut  dragostea  lui  pentru  frumos,  pentru  ideal  şi  pentru  deaproa- 
pele  său,  deplângem  plecarea  lui  prea  de  timpuriu  din  mijlocul  no¬ 
stru,  dar  mărturisim  că  nu-1  vom  uita  niciodată  şi  noi  preojii  în  ru¬ 
găciunile  sfintei  jertfe  dela  proscomidier  vom  pomeni  totdeauna  nu¬ 
mele  fratelui  Ioan  şi  ne  vom  ruga  pentru  fericita  lui  odihnă  în  cor¬ 
turile  drepţilor  lui  Dumnezeu.  Pr.  S.  CÂNDEA 

* 

O  SĂRBĂTORIRE  DREAPTĂ.  Duminecă,  17  Ianuarie  a.  c.  a 
fost  sărbătorit  la  Universitatea  din  Cluj  sexagenarul  profesor  DI 
Sextil  Puşcariu.  Despre  cinstita  personalitate  a  strălucitului  sărbă¬ 
torit,  ne  rostim  în  prim  articolul  fascicolului  acestuia.  Biserica  noa¬ 
stră  —  care-l  datorează  atâta  admirafie  —  n'a  lipsit,  fireşte,  dela  un 
praznic  care  era  şl  al  ei.  Dela  Sibiu,  au  luat  parfe  la  sărbătorire 
PP.  CC.  consilieri  arhiepiscopeşli  Tr.  Scorobet  şi  V.  Nistor,  ca  re¬ 
prezentanţi  a  I.  P.  Sf.  Mitropolit  Nlcolae.  Dl  Prof.  univ.  Dr.  I.  Maleiu, 
în  numele  F.  O.  R.-ului,  l-a  salutat  pe  preşedintele  ei,  cu  acelaş 
drept  entusiasm,  cu  care  i-a  zugrăvit  simpaticu-i  chip  în  „Renaşterea" 
din  17  Ianuarie  a.  c.  Punctul  optim  al  acestei  prăznuiri,  l-a  alcătuit 
desigur  cuvântarea  P.  S.  Episcop  Nlcolae  Colan  al  Clujului.  P.  S 
Sa,  i-a  prezentat  sărbătoritului,  învelit  în  straiele  calde  ale  graiului 
Său  bine  întocmii,  ploconul  laudelor  cari  i  se  cuveneau  negreşit 
Dlui  Sextil  Puşcariu  din  partea  Bisericii  pe  care  o  iubeşte  şi  o 
slujeşte.  GR.  T.  M. 

4* 

DIN  POLONIA  ORTODOXĂ.  Sfântul  Sinod  ai  Bisericii  orto¬ 
doxe  din  Polonia  adunat  ia  Varşovia,  în  şedinţele  sale  din  15,  16  şr 
17  Oct.  1936  a  decis  solidarizarea  Bisericii  ortodoxe  cu  acţiunea 
întreprinsă  de  „comitetul  pentru  ajutorul  de  iarnă  al  şomerilor". 

Sf.  Sinod  a  aprobat  întrebuinţarea  liturgică  a  limbii  polone  în 
acele  localităţi  şi  biserici  în  cari  necesităţi  reale  o  vor  reclama.  S’a 
aprobat  textul  polon  al  liturghiei  Sf.  loan  Gură  de  Aur,  Panahida 
şi  Molifvelnicul.  Până  acum  lipsea  o  decizie  oficială  în  acest  sens, 
deşi  oficieri  în  limba  polonă  au  avut  loc  încă  din  anul  1935. 

In  ziua  de  11  Nov.  —  sărbătoarea  naţională  a  Polonilor  —  1.  P. 
S.  Sa  Dionisie,  mitropolitul  Varşoviei  înconjurat  de  un  mare  sobor 
de  preoţi  a  oficiat  în  limba  polonă  şi  apoi  în  limba  veche  slavonă. 

Acţiunea  pentru  introducerea  limbei  polone  în  cultul  ortodox 
din  Polonia  a  început  mai  de  mulf,  însă  abia  în  1934  s'a  format  o 
comisie  pentru  traducerea  cărţilor  liturgice  din  limba  slavonă  în 
limba  polonă.  Cu  iot  scepticismul  şi  opoziţia  surdă  a  credincioşilor 
ortodocşi,  vedem  că  ierarhia  s’a  lăsat  convinsă  de  necesitatea  acestei 
reforme,  pe  care  numai  o  înregistram  acum,  rezervându-ne  dreptul 
de  a  o  discuta  cu  altă  ocazie  mai  pe  larg.  Dr.  L.  STAN 

❖ 

PATRIARHIA  SÂRBEASCĂ  CONTRA  COMUNISMULUI.  La  im¬ 
presionanta  cruciadă  de  slovă  anti-comunistă,  aflăm  cu  multa  bucurie 
că  s’a  asociat  şi  Biserica  soră  a  Jugosiaviei.  Căpetenia  ei,  I.  P.  S. 
Patriarh  Varnava,  într’o  scrisoare  pastorală  trimisă  la  propovăduire 
de  Sf.  Sărbători  ale  Naşterii  Domnului,  denunţă  comunismul  în  ter¬ 
meni  viguroşi  ca  pe  cel  mai  periculos  şi  mai  crunt  duşman  al  Bi¬ 
sericii  lui  Hrisfos  şi  a  aciualei  rânduieli  sociale.  Biserica  sârbească 
va  lupta  fără  răgaz  confra  lui,  cu  optimismul  celei  ce  ştie  că  is- 
banda  va  fi  de  partea  ei.  E  semnificativă  şi  vrednică  de  reţinut,  în 
această  privinţă,  următoarea  socotinţă  a  l.  P.  S.  Patriarh  Varnava r 
în  lupta  contra  primejdiei  comuniste,  nu  poate  încăpea  nici  un  com¬ 
promis,  şiiut  fiind  că  „buruiana  nu  se  taie,  ci  se  rupe  cu  rădăcină 
cu  tot!" 

Doamne  ajută-le!  Şi  lor  şi  nouă.  GR.  T.  M 

ÎN  AJUNUL  anului  nou,  a  fost 
sfinţită  la  Sinaia,  de  către  1.  P. 
S.  Patriarh  Mtron,  biserica  de 
lemn  din  Maioreşti  (jud.  Mureş), 
pe  care  a  cumpărat-o  M.  Sa 
Regele  Carol  11,  ca  s'o  aşeze  în 
curtea  castelului  Foişor.  Bise¬ 
rica  are  o  vechime  de  360  ani 
şi  un  rol  important  în  cultivarea 
credinţei  şi  a  slovei  româneşti. 
In  locu-i,  parohia  Maioreni  pri¬ 
meşte  un  frumos  şi  încăpător 
locaş  dumnezeesc  din  cărămidă, 
care  e  în  construcţie. 

PRIMA  TRUPĂ  de  călugăriţe 
ortodoxe  dela  mănăstirea  de 
maici  „Sf.  Elisaveta“  din  Cluj, 
a  plecat  la  spitalul  din  Reghin, 
să  aline  suferinţele  bolnavilor. 
„Viaţa  Ilustrată"  (lan.  a.  c.)  ne 
arată  chipurile  lor  albe  şi’n  cele 
dinafară.  Vom  reveni. 

<h 

P.  S.  EPISCOP  ANDREI  ai 
Aradului  a  sfinţit  de  curând  te¬ 
melia  celui  mai  încăpător  lăcaş 
de  închinare  al  ţării:  catedrala 
ortodoxă  din  Timişoara.  Când 
măreaţa  biserică  va  fi  terminată, 
problema  reînfiinţării  episcopiei 
ortodoxe  a  Timişoarei  —  pentru 
care  a  pledat  convingător,  nu 
de  mult,  Dl  Prof.  univ.  Dr.  V. 
Loichiţă  la  Senat,  va  putea  fi  so¬ 
luţionată  cu  mai  multă  uşurinţă. 

-O 

SENATUL  ROMÂNIEI  -  şi 
cu  el,  ţara  întreagă  —  a  avut 
prilejul,  la  sfârşitul  lui  Ian.  a.  c„ 


să  se  convingă  încă  odată  de¬ 
spre  adevăratele  sentimente  ro¬ 
mâneşti  ale  unaţiei,  în  speţă,  ale 
episcopului  Băii  Mari  Dr.  AL 
Rusu.  lată  despre  ce-i  vorba. 
Biserica  «Învierea  Domnului"  din 
Suceava  —  ciitoria  soţiei  lui  Pe- 
fru  Rareş,  Doamna  Elena  —  zi¬ 
dită  în  1550,  ne-a  fost  răpită  de 
guvernul  austriac  în  1782  şi  dă¬ 
ruită  romano'catolicilor.  La  1836, 
aceştia  zidindu-şi  o  biserică,  cii¬ 
toria  Doamnei  Elena  e  cedată 
rutenilor  uniţi.  „Furtul"  e  „lega¬ 
lizat"  în  1873,  când  rutenii  uniţi 
o  Irec  în  cărţile  funduare  ca  pro¬ 
prietatea  lor.  In  6  Dec.  1936, 
prîntr’un  jurnal  al  consiliului  de 
miniştri,  biserica  domnească  din 
Suceava  e  înapoiată  ortodocşilor. 
P.  S.  Rusu  al  Băii  Mari  se'nfu- 
rie,  protestează  şi  face  proces 
mi  ni  steru  iui  cultelor.  Chestiunea 
a  ajuns  i'n  faţa  Senatului,  care, 
prin  rostul  Dior  Prof.  N.  lorga, 
ministru  V.  Iamandi  şi  1.  P.  S. 
Mitropolit  Nicolae,  l-a  scărmă¬ 
nat  pe  atât  de  puţin  patriotul 
vlădică  unit  al  Băii  Mari.  A  fost 
o  lecţie  nimerită  dată  dela  un  loc 
atât  de  înalt  nu  numai  pomeni¬ 
tului  episcop  unii  ci  tuturor  celor 
cari  îi  împărtăşesc  papistăşe- 
ştile  şi  strâmlele-i  vederi. 

GR.  T.  M. 

MĂRUNTE  DIN  RUSIA : 

Ziarul  „Kurjer  Warszawschi" 
din  17  Oct.  1936,  anunţă  că  în 
iaroslaw  a  fost  arestai  episcopul 

Antonie  şi  15  preoţi,  că  a  fost  dă¬ 
râmată  catedrala  din  Saratow,  iar 
bisericile  închise ;  la  fel  au  fost 
închise  şi  bisericile  din  Odessa. 

—  In  Moscova  au  fost  are¬ 
sta^  80  clerici,  în  Leningrad,  110 
iar  în  Kiew,  95. 

—  „Tygodnik  llustrowany" 
Nr.  42  din  18  Oct.  1936,  pu¬ 
blică  o  fotografie  a  bisericii 
Maicii  Domnului  dela  Kazan,  zi¬ 
dită  în  Moscova  în  sec.  XVII,  pe 
care  bolşevicii  au  început  s’o 
dărâme. 

—  In  Kiew  s’a  'nceput  dărâ¬ 
marea  mănăstirii  Sf.  Mihail.  Din 
cauza  persecuţiei  religiei  cre¬ 
ştine  în  Rusia,  s’a  organizat  un 
cler  ambulant,  ai  cărui  membrii 
vizitează  o  localitate  după  alta, 
propovăduind  şi  întărind  poporul 
în  credinfă,  ca  în  timpurile  apo¬ 
stolice.,, 

—  în  anul  trecut  1936,  patri¬ 
arhul  Varnava  al  Sârbilor  a  rupt 
legăturile  canonice  cu  locţiitorul 
de  patriarh  al  Bisericii  ortodoxe 
din  Rusia,  Mitropolitul  Serghie, 
din  motive  neserioase,  mai  mult 
politice  se  pare. 

(Datele  şi  informaţiile  de 
mai  sus  atât  asupra  bisericii  ort. 
din  Rusia  cât  şi  asupra  celei  din 
Polonia  sunt  luate  din  publicaţia 
„Ştiri  curente"  [Wiadomosci 
Biezace]  din  15  Nov.  şi  1  Dec. 
1936,  ce  apare  sub  auspiciile 
d-Iui  Dr.  Z.  Zagorowski,  director 
în  ministerul  cultelor  din  Var¬ 
şovia  şi  este  redactată  de  stu¬ 
denţii  Facultăţii  de  teologie  ort. 
din  Varşovia).  L.  S. 

Ştim  prea  bine  că  sunt  şi  la 
noi  în  tară  destui  capsomani  cari 


susţin  cu  pumnul  strâns  proptit 
pe  creştetul  capului  (cunoaşteţi 
salutul  mânios  al  .frontului  po¬ 
pular",  nu?),  că  fericirea  tere¬ 
stră  s’a  localizat  geograficeşte 
între  Nistru  şi  Ural.  Nu  pentru 
pocăirea  lor  dăm  aceste  veşti 
cari  au  făcut  ocolul  lumii. 

—  Cunoscutul  scriitor  francez 
Andre  Gide,  convertit  subit  la 
comunism,  a  făcut  cu  curaj  „mea 
culpa",  tot  atât  de  subit.  Un 
simplu  voiaj  în  Rusia  l-a  tă¬ 
măduit  —  poate  pentru  tot¬ 
deauna, 

—  Oficiosul  bolşevic  „Pravda" 
se  plânge  că  unele  societăţi  mun¬ 
citoreşti  lucrează  puţin  şi  prost. 
Pricina:  ce  discută  atâta  încât 
proletarii  nu  mai  au  răgaz  şi 
pentru  lucru. 

—  Un  băieţaş  a  fost  călcat 
în  picioare  de  miliţienii  roşii  şi. 
băiut  în  aşa  hal,  încât  a  fost 
nevoie  să  fie  operat.  Vina  lui  T 
Vină  inocentă  de  copil:  a  în¬ 
târziat  prea  mult  în  fafa  vitrinei 
unui  magazin  cu  jucării. 

—  Doi  membri  aî  Academiei 
de  ştiinţe  din  Rusia  —  Cicibatin 
şt  Datiev  —  au  căpătat  învoire  să 
facă  o  scurtă  călătorie  de  studii 
prin  Europa.  Odată  scăpaţi  din 
iadul  bolşevic,  n’au  vrut  să  se  mai 
întoarcă  înapoi  cu  nici  un  chip. 
Toate  insistentele  solilor  trimişi 
să-i  aducă  acasă  au  rămas  za¬ 
darnice.  „Lăsaji-mă  să-mi  sfâr¬ 
şesc  zilele  şi  să  lucrez  cum  vreau 
şi  cum  pot",  scria  unul.  Iar  ce¬ 
lălalt  :  „prefer  situaţia  ce  ni  s’a 
oferit  in  industria  capitalistă  tu¬ 
turor  academiilor  sovietice*. 

Ca  să  se  ştie 

